Kivennäis- ja hivenaineet - Voimia.com verkkokauppa\nPharma Nord-Polar Pharma-Reformi\nVia Naturale Nokkos-ka...\nVarastontyhjennyksen hyper-ale on täällä. Saat koodilla 8F9V5NFP 50% alennusta tilatessasi yli 20 eurolla. Koodi on voimassa 15.7.2019 asti. Koodi toimii normaalihintaisiin ja jo alennettuihin tuotteisiin.\nKivennäisaineet jaetaan makrokivennäisiin ja mikrokivennäisiin eli hivenaineisiin sen mukaan, paljonko elimistö niitä tarvitsee. Hivenaineiksi kutsutaan niitä elimistölle tarpeellisia alkuaineita, joita elimistö tarvitsee alle 100 milligrammaa vuorokaudessa. Ihminen ei saa kaikkia hivenaineita tarpeeksi pelkästä ravinnosta. Voimia.comista löydät mm. Bioteekin ja Hankitatukun kivennäis- ja hivenaineet.\nKelasin Rauta on erinomainen valmiste raudan saannin lisäämiseen.\nPharma Nord Bio-Kromi 60 tabl\nKromi hillitsee makeannälkääsi ja auttaa painonhallinnassa.\nKsylitolilla makeutettu vahva sinkkivalmiste.\nBio-Magnesium 60 tabl\nKalkki - D-vitamiinitabletit luuston hyvinvoinnille.\nDiasporal Magnesium Direkt 300 Rakeet\nMagnesiumia kätevinä rakeina, jotka voi nauttia heti ilman vettä.\nPiimaajauhe hiusten, kynsien, ihon, luuston ja nivelten hyvinvoinnille.\nBioteekin TehoPii & Kalkki+D\nVia Naturale Osterivino...\nNew Nordic Tone 120 tab...\nPolar Pharma Osteolis K...


Hänen iankaikkinen kirkkautensa meissä – 22.5.2022 (Pastori Chris) – Rapsodia\nsunnuntai, 22 toukokuun 2022 / Published in Päivän Rapsodia\nHÄNEN IANKAIKKINEN KIRKKAUTENSA MEISSÄ\nSillä Jumala, joka käski valon loistaa pimeydestä, on loistanut meidän sydämiimme, antaakseen Jumalan kirkkauden tuntemisen valon loistaa Jeesuksen Kristuksen kasvoilta (2. Korinttolaiskirje 4:6 KJV).\nAvausjakeemme on poikkeuksellinen kuvaus tieteellisesti mahdottomasta asiasta. Huomaa, että Paavali ei sanonut: “Hän käski valon loistaa pimeyteen.” Se olisi ollut hienoa, koska silloin kysymys olisi ollut: “Mistä tämä valo tuli?” Vastaisimme siihen, että “se tuli Jumalalta. Hän loisti pimeyteen.”\nMutta tällä kertaa Jumala ei loistanut valoa pimeyteen, vaan Hän käski valon loistaa siitä. Joten valo tuli pimeydestä! Tämä on sama Jumala, joka on loistanut sydämiimme – antaakseen Jumalan kirkkauden tuntemisen valon loistaa Jeesuksen Kristuksen kasvoilta.\nMooseksen päivinä Jumalan kirkkaus näkyi ilmestysmajassa. Raamattu kertoo, että tuo kirkkaus haihtui pois. Mutta se kirkkaus, joka tulee Jeesukselta Kristukselta, on iankaikkista kirkkautta, erinomaista kirkkautta. Se on kirkkautta, joka on sinussa tänään: “Mutta tämä aarre on meillä saviastioissa, että tuo suunnattoman suuri voima olisi Jumalan eikä näyttäisi tulevan meistä” (2. Korinttolaiskirje 4:7).\nJulista joka päivä, että olet Jumalan jumalallisen läsnäolon kantaja, olet Hänen kirkkautensa kantaja. Elämäsi ei ole tyhjää; sinussa on voiman, rakkauden, valon ja jumalallisen täydellisyyden aarre. Hänen voimansa erinomaisuus täyttää sinut läpikotaisin ja saa kaiken tekemäsi menestymään. Kunnia Jumalalle!\n“Sisälläni oleva Jumalan kirkkaus säteilee hengestäni esiin valtavalla voimalla. Elämäni on Jumalan armon, voiman, täydellisyyden, kauneuden ja vanhurskauden julkituloa. Jumalallisuuden erinomaisuus ja hyveet ilmenevät minussa ja minun kauttani jatkuvasti kasvavassa loistossa! Hengen kautta muutun jatkuvasti kirkkaudesta kirkkauteen, kun tutkin ja mietiskelen Jumalan Sanaa. Halleluja!”\n2. Korinttolaiskirje 3:7-11; 2. Korinttolaiskirje 3:18 NIV\nJohannes 10:22-42 & 2. Kuninkaiden kirja 8-9\n1. Korinttolaiskirje 11:20-29 & Sananlaskut 18


Runni – Wikipedia\nRunni on kylä Iisalmessa Kiurujoen varrella, kaupungista runsaat 20 kilometriä Kiuruvedelle päin. Vuoden 1970 kuntaliitokseen asti Runni kuului Iisalmen maalaiskuntaan. Kylässä ja sen lähipiirissä sijaitsee n. 300 taloutta. Kylällä on oma kauppa ja koulu. Runnin kylä on omaleimainen: luonto ja varhaisen kylpylätoiminnan, laivaliikenteen ja rautatien historia ovat muokanneet siitä omaperäisen. Runni on yksi Iisalmen merkittävimmistä perinnemaisemakohteista ja museovirasto on listannut Runnin kylpylän ja Saarikosken kanavan valtakunnallisesti merkittäviin rakennettuihin kulttuuriympäristöihin Suomessa.\nKylän nimi tulee ruotsin kielen lähdettä tarkoittavasta sanasta brunn. Runnin terveysvettä pulppuava lähde tuli tunnetuksi jo 1700-luvulla.\n4 Kanava, sillat ja retkisatama\n5 Runnin seisake\nKuopion piirilääkäri Emanuel Elfvenberg kulki virkamatkallaan 1770-luvulla pitkin Kiurujokea. Hän kohtasi paimenen, joka kaitsi lampaitaan. Elfvenberg kummasteli lampaiden sorkkia peittävää paksua ja punaisenruskeaa savikerrosta. Paimen kertoi lähettyvillä olevasta ehtymättömästä lähteestä, jonka vettä juodessaan lampaat likasivat itsensä.\nTarkemmin asiasta kyseltyään Elfvenberg sai kuulla, että lähteen vedellä oli suorastaan ihmeitä tekevä, parantava vaikutus. Eräs kalastajamökissä asuva vaimo oli kitunut pitkään sairaana, mutta juotuaan vettä hän oli parantunut kivuistaan ja vaivoistaan. Toinen tarina kertoi kuuromykästä, joka oli vettä juotuaan vaipunut pariksi vuorokaudeksi syvään uneen. Hänen herättyään kuulo ja puhekyky olivat palanneet.\nElfvenberg ilmoitti tiedot maan ylimmille lääkintäviranomaisille. Lähteen vesi tutkittiin ja sen havaittiin olevan poikkeuksellisen rautapitoista, tuolloisten arvioiden mukaan jopa parempaa kuin ulkomaiset kivennäis- ja terveysvedet.\nKylpylä[muokkaa | muokkaa wikitekstiä]\nRunnin kylpylä on suosittu häiden ja muiden juhlien viettopaikka.\nRunnin lähteen maine alkoi levitä ja sen luo virtasi kiinnostuneita kaikkialta kotimaasta ja ulkomailtakin. Henrik Gabriel Porthanin 1794 kirjoittama artikkeli Runnin terveysvesilähteestä nosti suosion uusiin mittoihin.\nKulkuyhteydet paikalle olivat aluksi huonot. Oli kuljettava korpiteitä ratsain tai jalkaisin tai soudettava vesiä pitkin. Silti siellä kävi vuosittain 300-400 vierasta. He olivat varustautuneet omin eväin ja yöpyivät läheisessä mökkipahasessa.\nRakennetun juomamajan ja kylpylän myötä Runnista kehittyi vähitellen vilkas kylä. Kylpylärakennuksessa levähtivät erityisesti reumaattisista kivuista kärsivät vieraat. Nykyisin toimiva Runnin kylpylä on perustettu 1904. Spa hotel Runnin Kartano- ja Kylpylähotelleissa on yhteensä 81 huonetta ja lähes 200 vuodepaikkaa. Suomen merkkihenkilöistä Runnilla on vieraillut muun muassa Carl Gustaf Emil Mannerheim. Kylpylä järjestää vuosittain erilaisia tapahtumia, esimerkiksi juhannusjuhlia.\nNykyisin Kylpylähotellin toiminnasta vastaa Spa Hotel Runni Oy. Kylpylähotelli on peruskorjattu 2015.\nRunni-Instituutti[muokkaa | muokkaa wikitekstiä]\nKylpylän vieressä toimii luontaishoitojen koulutuskeskus Runni-Instituutti. Instituutissa koulutetaan sauna- ja kylpyosaajia kylvettäjäkoulutuksessa, lisäksi jäsenkorjaajia, vyöhyke-, aroma- ja shiatsuterapeutteja. Ammattiin johtavien koulutusten lisäksi järjestetään lyhytkursseja. Runni-Instituutti aloitti toimintansa 2005 hankkeena. Nykyisin instituutti on osa Villa Runni Oy:n toimintaa. Yrityksellä on myös Sohvin Puoti ja Hoitola Sohvi.\nKanava, sillat ja retkisatama[muokkaa | muokkaa wikitekstiä]\nPääartikkeli: Saarikosken kanava\nKiurujokeen alkujaan 1906 valmistuneen Saarikosken kanavan restaurointi museokanavaksi valmistui vuonna 2002. Runnilta on yhteys Kiuruvedelle kanavan kautta veneväylänä. Kiurujoessa on ennen Runnia Nivan maantiesilta. Runnin sataman jälkeen ennen Saarikoskea on Runnin riippusilta.\nRunnin retkisatama on Kiurujoessa kylpylän rannassa. Iisalmesta on Runnille matkaa venereittiä pitkin noin 20,2 kilometriä.\nRunnin seisake[muokkaa | muokkaa wikitekstiä]\nIisalmen ja Ylivieskan välisen rautatien ensimmäinen seisake on taajamajunien käyttämä Runnin seisake. Aikataulun mukaan matka Iisalmesta Runnille kestää 12 minuuttia.\n↑ http://www.rky.fi/read/asp/r_kohde_det.aspx?KOHDE_ID=932 Museovirasto - Runnin kylpylä ja Saarikosken kanava\n↑ Pesonen, Niilo: Piirilääkärinä Suomessa 1800-luvulla, s. 104-105. WSOY, 1990. ISBN 951-0-16283-3.\nE. Lampén. Ett par minne från en Runniresan. Suomen matkailijayhdistyksen vuosikirja 1904.\nSanteri Rissanen. ”Runnipa tuo, kun sitä juo, terveyden suo-!”. WSOY, Porvoo 1937.\nHattula Markku, Seppälä Arto. Runni, Sata vuotta vettä ja väkeä. Lomayhtymä, Helsinki 2004\nRunni, radium- ja rautapitoinen terveyslähde, Suomen Kuvalehti, 03.06.1922, nro 22, s. 18, Kansalliskirjaston digitaaliset aineistot\nKelikamera VT 27 Iisalmi, Runni\nNoudettu kohteesta ”https://fi.wikipedia.org/w/index.php?title=Runni&oldid=20479790”\nSivua on viimeksi muutettu 14. toukokuuta 2022 kello 17.41.


Trafi pyysi VTT:ltä (Teknologian tutkimuskeskus VTT Oy) ja Tampereen teknillisen yliopiston Liikenteen tutkimuskeskukselta (VERNE) vertailevat laskelmat, paljonko ajaminen eri käyttövoimia hyödyntävillä henkilöautoilla maksaa. Tutkimuslaitokset valitsivat vertailtavat uudet automallit itse ja vertailivat sitten mallin eri versioita.\nEri käyttövoimia hyödyntävien autojen ajamisen hintaerot ovat varsin pieniä, kertoo Trafi tiedotteessaan.\nVERNEn viiden vuoden vertailussa esimerkiksi ympäristöystävällisen biokaasun ja fossiilisen maakaasun hintaero on noin 0,01 euroa kilometrillä eli alle 170 euroa vuodessa, jos ajetaan 15 000 kilometriä vuodessa. Jos vuodessa ajetaan 30 000 kilometrin, maakaasun ja biokaasun hintaero on kymmenen vuoden vertailussa vajaat 350 euroa vuodessa.\nVTT:n arvioit ovat samansuuntaisia. Sen mukaan viiden vuoden aikana 15 000 kilometrin vuosisuoritteella ajaminen oli halvinta joko bensiinikäyttöisellä tai maakaasua käyttävällä autolla ajoneuvon kokoluokasta riippuen. 30 000 kilometriä vuodessa ajavalle halvinta ajaminen on maakaasua käyttävällä autolla ja hankintatuella ostetulla täyssähköautolla.\nKoska hintaerot eri käyttövoiminen välillä ovat melko vähäisiä, ympäristöarvoja painottava autoilija joutuu hintaerojen sijasta pohtimaan pikemminkin sitä, kuinka paljon on valmis suunnittelemaan automatkojaan, VTT arvioi. Toistaiseksi sähköautoilija tai biokaasua käyttävä autoilija joutuu suunnittelemaan reittinsä jakelu- ja latausinfran mukaan ja täyssähköautolla ajava myös akun toimintasäteen ehdoilla.\nToisaalta sähköautojen latausinfra laajenee hyvää vauhtia. Lisäksi sähkökäyttöistä ajoneuvoa voi useimmiten ladata myös kotona, mikä ei muita käyttövoimia hyödyntäviltä onnistu.\nVTT korostaa kuitenkin, että arvioihin sisältyy paljon epävarmuuksia ja niitä voi pitää suuntaa-antavina. Keskeistä ajamisen hinnan muuttumiselle tulevina vuosina on se, miten eri käyttövoimilla toimivien autojen jälleenmyyntiarvon ennustetaan muuttuvan. Tämä taas riippuu monista tekijöistä, kuten sähköautojen tarjonnassa ja hankintahinnassa tapahtuvista muutoksista ja akkujen kehittymisestä, kestävästi tuotetuttujen uusiutuvien polttoaineiden hintamuutoksista tai tarpeesta rajoittaa haitallisia lähipäästöjä tuottavien autojen pääsyä esimerkiksi keskusta-alueille.\nAvainsanat:autoilu, autoilun kustannukset, bensiiniauto, käyttövoima, sähköauto\n31.7.2018 at 10:06\nMelkoista sumutusta koko juttu. Koko tutkimus on rakennettu siten, että sähköauto on saatu näyttämään halvemmalta. VTT ei edes julkistanut omien testiautojensa hintoja, mutta Verne kertoo, että sähköauton hinta on heidän testissään 51 000 Euroa, bensiiniauton 45 000 ja dieselin 45 000 Euroa.\nOikeassa maailmassa tiedetään, että 30 000 Eurolla saa varusteiltaan ja kooltaan sellaisen dieselauton, mikä vastaa tuettua 51 000 Euron sähköautoa. Tuollaisen 30 000 Euron vähän kulutuksisen dieselauton yhdistelmäkulutus on siinä 5 litraa/100 km. Eli 30 000 kilometrillä polttoainetta kulu siis arviolta 1500 litraa. 1,4 litran Eurohinnalla vuoden polttoaine kuluksi muodostuu siis 2100 Euroa.\nJos sähköauto on siis 21000 Euroa kalliimpi ostaa, niin dieselautolla voi ajaa tasan kymmenen vuotta (10 x 2100 = 21 000 Euroa) käytännössä ilmaiseksi. Jälleenmyyntihinnoissa sähköautot näyttävät putoavan nopeammin kuin vastaavat dieselautot. Esimerkiksi uusi Nissan Leaf maksaa halvimmillaan vajaa 40 000 Euroa ja sen viisi vuotta vanhoja Leafeja myydään tällä hetkellä alle 15 000 Euron hintaan. Tavallisen diesel auton tai bensiiniauton jälleenmyyntihinta ei putoa noin nopeasti.\nLoppupäätelmä. Sähköauto tulee kilpailukykyiseksi vasta kun niiden hinnat putoavat nykyisestä noin kolmanneksen ja jälleenmyyntihinnat paranevat merkittävästi.\n31.7.2018 at 12:53\nAiheellisia huomioita. Olisipa hienoa, jos pystyisit laittamaan esimerkkejä n. 30 000 euron hintaisista bensiini- tai dieselautoista ja vastaava esimerkki 51 000 euron hintaisesta täyssähköautosta.\nVoi olla että olen jossain vaiheessa yhteydessä VERNEeen asian tiimoilta.\n31.7.2018 at 15:18\nLuin tarkemmin tuota tutkimusta. Itse asiassa Verne eikä VTT ole julkistanut autojen hintoja. Nuo aiemmin laittamani hinnat olivat kokonaiskustannuksia. VTT puhuu itse C-segmentin autoista, joten käytännössä sähköauton on pakko olla Nissan Leaf.\nTehdään itse vertailu. Valitaan omaksi vertailuautoksi siis Nissan Leaf business 360, joka maksaa melko tarkkaan 40 000 Euroa. Jos valitaan diesel autoksi myös C-segmentistä esimerkiksi Audi A3 sportback 1,6 TDI business stronic, niin se maksaa melko tarkkaan tasan 30 000 Euroa. Yhdistelmäkulutus on 3,9l/100 km. Molemmat ovat saman kokoluokan autoja ja molemmissa suurin piirtein sama varustetaso. Valitaan vertailukohdaksi 5 vuoden kulut 30 000 kilometrillä. 5 vuotta koska 10 vuotta vanhoja Leafeja ei ole myynnissä käytettynä. Audin dieselkulut 150 000 kilometrillä ovat ( 390×1,4×15) 8190 Euroa.\nAudin jälleenmyyntihinta tuollaiselle 2013 vuosimallin autolle on noin 15 000 Euroa. Eli Audin kulut vuotta kohden ilman vakuutus ja huoltokuluja ovat (15 000 + 8190)/5 = 4638 Euroa.\nJos tarkastellaan Leafia, niin 2013 vuosimallin Nissan Leafistä pyydetään noin 14 000 Euroa. Eli arvo pudonnut 40 000 – 14 000 Euroa = 26 000 Euroa. Leafin kulut vuotta kohden ilman vakuutus, sähkö ja huoltokuluja ovat 26 000/5 = 5200 Euroa.\nLopputarkastelu. Diesel Audi tulee vuotuisilla 30 000 kilometrin ajoilla (5200 – 4638) 562 Euroa halvemmaksi kuin täyssähkö Nissan Leaf. Ja mikä huiminta olen olettanut, että sähkö saadaan täysin ilmaiseksi. Ja toinen seikka en ole ottanut huomioon pääomakustannuksia, jotka ovat sähköautossa korkeammat. Itseäni hämmästyttää, että Verne on laittanut esimerkiksi 5 vuotiaan (todennäköisesti Leaf) jälleenmyyntiarvoksi 20 000 Euroa. Joka on yli 5000 Euroa pielessä markkinahinnasta.\nJohtopäätökset: Osoitin laskelmillani, että sähköauto ei kannata mitenkään verrattuna nykyaikaiseen dieselautoon tai edes bensiiniautoon. Sekä VTT että Verne ovat saaneet ennakkoon haluamansa tulokset valitsemalla kalliit ja paljon kuluttavat diesel/bensiini mallit ja yliarvostamalla sähköautojen jälleenmyyntihinnat. Jokainen voi itse tehdä samat laskelmat ja johtopäätökset kuin itse tein. En oikein ymmärrä ketä VTT Verne haluavat huijata. Jos sähköauto oikeasti kannattaisi, niin niiden myyntiluvut olisivat aivan toista. Nämä tutkimukset aliarvioivat kansalaisten laskukykyä.\n5.5.2019 at 11:46\nLaskettiinko sähkön hinta + siirto, kun vielä ajatellaan talvea jolloin sähköautoa pitää lämmittää jollain, mites se kulutus sitten. Auton valmistus akkuineen, niiden akku materiaalien kaivaminen+ kuljetus rekkarallina.


Rally Monte-Carlo 2017 – Final – Latvala kakkosijasta: Upea juttu koko tiimille – Jari-Matti Latvala\nHome / WRC / Monte-Carlo / Rally Monte-Carlo 2017 – Final – Latvala kakkosijasta: Upea juttu koko tiimille\nJari-Matti Latvalalla oli tunteet vahvasti pinnassa Monte Carlo -rallin maalissa. Vaikeissa ja vaihtelevissa oloissa ajettu kilpailu päättyi kakkossijaan ja Latvalan ensimmäiseen podium-paikkaan sitten viime vuoden Jyväskylän MM-rallin.\nLatvalan kilpailu alkoi takkuisesti torstaina, mutta vuosien kokemus ja hyvin säilynyt maltti vaikeissa oloissa toivat lopulta Latvalalle hänen uransa parasta Monte-sijoitusta sivuavan kakkossijan.\n– Rallin alku torstaina oli vaikea. Olisi pitänyt ottaa superpehmeät renkaat pehmeiden sijaan, Latvala muisteli kahden erikoiskokeen avausetappia, joka supistui Hayden Paddonin ulosajon ja sitä seuranneen katsojan kuoleman takia yhden ek:n mittaiseksi.\nPerjantain kuuden erikoiskokeen etapille Latvala lähti yhdeksänneltä sijalta. Etappi oli kilpailun lumisin ja sen päätteeksi Latvala oli noussut neljänneksi.\n– Perjantain alkoi hankalasti, kun auto ei startannut Parc Fermestä. Onneksi saimme sen työnnettyä Miikan (Anttila) kanssa sieltä ulos ja sitten soitettiin tallin auto hinaamaan meidät huoltoon, mikä on sallittua. Huollosta pääsimme ulos minuutti ennen kuin aika täyttyi, Latvala kertaili sähkövikaa.\n– Auto moottoripuoli ei ollut aivan optimi perjantain oloissa, mutta kokonaisuutena olin tyytyväinen vauhtiini. Tuumin, että jos pystyn pitämään neljännen sijan, se on aivan huippujuttu.\nRuotsiin hyvällä fiiliksellä\nLauantaina Hyundain Thierry Neuvillen ulosajo ja sunnuntaina Ott Tänakin koneongelmat yhdessä Latvalan tasaisen vauhdin pidon kanssa nostivat Toyota-pilotin toiseksi.\n– Lauantaina sammutin auton kahdesti serpossa, mutta kisan loppu meni ongelmitta. Jos lopputulosta ajattelee, ei voi parempaa pyytää tallin ensimmäiseltä kisalta, Latvala totesi.\n– Autossa on tosi hyvä moottori ja auto vastaa hyvin jarruun. Se antaa hyvin palautteen, kun menee jarrulle. Hyvää on myös aerodynamiikka kovassa vauhdissa, Latvala arvioi.\nRuotsin rallista on Latvalan mukana turha puhua ennen kuin testit on ajettu.\n– Totta kai tästä on hyvää jatkaa kautta. Tiimi on osoittanut, että se osaa asiansai, Latvala hehkutti.\nKilpailun voittoon ajoi M-Sportille täksi kaudeksi siirtynyt Sebastien Ogier. M-Sportin Ott Tänak oli kolmas.


Ilmoitustyyppi: Myydään Ilmoitus jätetty: 25 toukokuuta 20:59\nNyt myytävänä mökki Pöytyän Riihikoskelle hyvän tien varrella. Palvelut lähellä. Mökki on rakennettu 1900 (hirsirunkoinen) ja tontti on oma 3300 neliötä. Tontilla on sauna (rakennettu 1940), vierasmaja, varastorakennus ja oma kaivo. Kauppaan 1,2km Mökki ei ole ollut myynnissä välittäjällä. Ota rohkeasti yhteyttä, jos olet kiinnostunut vähänkin.\nOta yhteyttä ilmoittajaan Marko Laakso\nLähetä viesti ilmoittajalle Marko Laakso


8 tyylikästä viiksettä kokeilemaan tätä Movember - Trend Spotter - Trimmaus\nOsuvasti nimetty Movember liittyy johtavaan maailmanlaajuiseen säätiöön, joka on sitoutunut muuttamaan miesten terveyden kasvoja ja kannustamaan miehiä kasvamaan viiksensä joistakin kelvollisista syistä, jotka vaikuttavat jokapäiväisiin miehiin. Australialainen aloite Movember on ollut toiminnassa jo yli vuosikymmenen. Hyväntekeväisyys käsittelee miesten terveyttä maailmanlaajuisesti ja käsittelee joitain suurimpia miesten kohtaamia terveysongelmia, kuten eturauhassyöpä, kivessyöpä, mielenterveys ja itsemurhien ehkäisy. Movember-säätiö pyrkii myös vähentämään ennenaikaisesti kuolevien miesten määrää 25 prosentilla vuoteen 2030 mennessä, mikä on mielestämme syytä karvaiseksi.\nSisällys Movemberin säännöt Movember-viiksetyylit Undercover Brother Kuorma-autoilija Ohjaustanko Fu Manchu Chevron Rokkitähti Lyijykynä Kahdeksan jälkeen Kuinka kasvattaa viikset\nMovemberin säännöt ovat yksinkertaisia. Kun olet rekisteröitynyt, aloitat marraskuun alun juuri ajeltuilla kasvoilla. Ilman partaasi sinun on kasvatettava viiksesi kuukauden ajaksi. Vaikka se on loistava syy, aloite on hieno tapa selvittää, sopiiko 'stache kasvoillesi. Kehotamme teitä ottamaan mukaan kaverit, sisarukset ja työtoverit. Aloitteella ei vain kerätä rahaa miesten kelvollisiin terveystarkoituksiin, vaan se myös aloittaa vuoropuhelun elämässäsi olevien ihmisten kanssa asioista, jotka tarvitsevat sosiaalista arvostusta. Erityisesti miesten mielenterveys on ollut asia, josta yhteiskunta on halunnut puhua. Vaikka vuoropuhelu on lisääntynyt viime vuosina, Movember on loistava tilaisuus luoda keskusteluja elämässämme olevien miesten kanssa heidän henkisestä ja fyysisestä hyvinvoinnistaan. Isät, veljet, kaverit; vuoropuhelumme avulla luomme ymmärrystä ja parannamme yhteisöämme.\nUndercover Brother on yhdistetyt viikset, joissa on pyöristetyt kulmat. Muistuttaa Tom Selleckin ikonisista viiksistä (Chevron), tämä on vikaturvallinen vaihtoehto herrasmiehelle, joka haluaa konservatiivisia, mutta silti tyylikkäitä kasvokarvoja Movemberille. Daniel Craig on tehnyt salaista veljeä täydellisesti aiemmin, joten käytä häntä viitteenä, jos aiot kokeilla tätä.\nHulk Hoganin ulkonäkö, kuorma-autonkuljettaja rajoittuu johonkin, mitä voisit tehdä Halloweenille. Jotta kuorma-autonkuljettaja näyttäisi olevan näiden viiksien alkuperäinen muotoilu, harkitse niiden kasvamista yli kuukauden ajan paksumman ja tiheämmän vaikutuksen saavuttamiseksi viiksille. Ajattele ennen kuin sitoutut Truckeriin, se voi olla hieman pelottava useimmille, erityisesti miehille, joilla on tummemmat hiukset.\nToki, se on vähän paha konna, mutta ohjaustanko on saanut suosionsa nykyaikaisessa katutyylissä yhtenä vaikuttavimmista viiksityyleistä. Kierretty päistä, ohjaustanko vaatii tukevan perustan ja hieman rohkeutta vetääksesi. Muotoile viiksivahalla ja kierrä sen mukaisesti.\nEllet ole koomikko, Fu Manchu ei ole kaikkein monipuolisin viikset sinulle marraskuussa. Tohtori Fu Manchusta peräisin olevien viiksien päiden tulisi roikkua leuan yli. Jätetään ehkä tämä Halloweeniin tai hyvin, ei koskaan.\nYksi ikonisimmista viiksistä, Chevron ansaitsi huomionsa Tom Selleck, joka popularisoi trendiä. Nämä viikset kasvavat kuitenkin kuukausia, joten sitoutuminen on pakollista. Se toimii myös miehillä, joilla on suoremmat viikset.\nEnemmän huono tapa tulkita viiksesi Movemberille, Rock Star riippuu paljon tekstuurista ja suuresta pitkien hiusten harjasta. Täydellinen miehille, joilla on luonnollisesti tiheämmät kasvokarvat, se on yksi suosituimmista Movember-ulkonäöistä, jonka useimmat miehet valitsevat.\nKynän viikset palaavat takaisin mustavalkoisiin elokuviin, ja miehet, jotka suosivat ohuempia tyyliä viikset takaisin 20 vuosikymmenien aikanath vuosisadalla. Elokuvatähtien, kuten Clark Gable ja Errol Flynn, suosikki lyijykynä onnistui parhaiten menneisyyden tähtien toimesta, joten katso niitä viitteeksi.\nTämä on laajennettu viikset, joka toimii eri kasvojen muodoissa. Kahdeksan sen jälkeen isot kirjaimet käyttävät leveyttä, joten aja ajoasi viiksien ympärille strategisesti ja muotoile ne vastaavasti. Tiheyden ei tarvitse olla liikaa, kunhan muoto saadaan oikein.\nKärsivällisyyttä. Näytät luultavasti esipuberteettiselta teini-ikäiseltä Movemberin ensimmäisellä viikolla, mutta ripustakaa siellä, loppujen lopuksi tämä on kelvollinen syy, ja sinun pitäisi olla päättänyt kasvattaa kasvosi hiukset laajempien terveysongelmien vuoksi!\nTerveen hiusten kasvun edistämiseksi käytä vitamiineja ja kivennäisaineita ruokavaliossa tai päivittäisenä lisäravinteena. Voi kestää hieman kauemmin kuin kuukausi nähdä vahvemmat hiukset, mutta pidä terveellisen elämäntavan päätöksenä, että voit jatkaa hyvin sen jälkeen, kun Movember on ohi.\nPidä silmällä A-, B-, C- ja E-vitamiineja sekä biotiinia - nämä ovat erinomaisia ravitsemaan hiuskarvojasi sisältäpäin.\nLevitä kasvosi puhtaaseen ympäristöön terveiden hiusrakkuloiden kasvamiseksi.\nPysy hydratoituna. Vesi auttaa myös kasvattamaan viiksesi onnistuneesti.\nPysy vastustuskykyisenä väistämättömälle kutinalle, jonka koet kasvattaessasi stacheasi!\nSelena Gomez -kuulokkeet


Xbox Onen saavutukset tulevat myös Snap-ruutuun | Livegamers\nXbox Onen saavutukset tulevat myös Snap-ruutuun\nXbox Onen achievementit saa uudessa päivityksessä kätevästi myös Snap-ruutuun. Xboxin Larry ”Major Nelson” Hryb on kertonut tarkempia tietoja aiemmin tällä viikolla E3-messuilla kerrotusta Achievement Snap -ominaisuudesta.\nPeliä pelatessa kaikki saavutukset voi avata Snap-ruutuun pelinäytön reunaan ja kaikkien saavutusten tilannetta voi seurata pelatessa. Listauksessa näkyy palkein kuinka pitkällä saavutus etenee ja halutessaan saavutuksia voi myös poistaa listalta.\nSeuraava Xbox One -päivitys tulee muutaman päivän sisällä päivityksen testaajille ja muille heinäkuun aikana. Alla Major Nelson kertoo videolla kuinka Achievement Snap toimii.


Paikka: Woodbury Common Outlet, to, 23 tam 2020 - to, 21 tam 2021\n2. Harlem: opastettu kierros & gospel - keskiviikko\nPaikka: , ke, 29 tam 2020 - ke, 20 tam 2021\nPaikka: Rockefeller Center, to, 23 tam 2020 - to, 21 tam 2021\nPaikka: , to, 23 tam 2020 - su, 31 to 2020\n6. Sinkkuelämää: opastettu kierros\nPaikka: Top of the Rock Observation Deck, to, 23 tam 2020 - to, 21 tam 2021\n6. Harlemin retket\n- Oppaasi kertoo Harlemin historiasta\nHarlem tunnetaan maailman mustana pääkaupunkina, josta kuulet tällä retkellä. Harlem oli alun perin hollantilainen maalaisyhteisö. Kauan sitten Harlemista tuli kesänviettopaikka New Yorkin kaikkein vaikutusvaltaisimmille perheille.\nHarlem on kuitenkin kaikkein kuuluisin siitä, että se on ollut mekka afrikanamerikkalaisille kirjoittajille, jazzmuusikoille ja taiteilijoille vuosisadan vaihteessa. Tietenkin kaupunginosa tunnetaan myös sen levottomasta menneisyydestä 1960- ja 1970-luvuilla, jolloin Harlemissa oli paljon rikollisuutta ja mellakoita. Tämän päivän yhteisö on hyvin ylpeä ja onnellinen Harlemin uudesta kukoistuksesta.\nPitkin matkaa näet kuuluisia nähtävyyksiä ja maamerkkejä kuten esimerkiksi St. John the Divine, Columbian yliopisto, City College, Morning Side Heights, Morris Jumel Mansion, Sylvan Terrace, Strivers Row ja Sugar Hill, St. Nicholas Avenue, missä Duke Ellington asui ja maineikas 125th Street, Harlem USA, the Cotton Club, ja Apollo-teatteri sekä Schomburg Center, joka on perustettu "mustan kulttuurin" tutkimusta varten.\nJa sitten viimeisenä, mutta ei vähäisimpänä, pääset osalliseksi paikallisen seurakunnan sunnuntain jumalanpalvelusta, ja koet gospelmusiikin sielua sävähdyttävä voiman!\nKyllä, lasten lippuja on saatavilla 3-11-vuotiaille. Alle 3-vuotiaat pääsevät ilmaiseksi, jos he eivät tarvitse omaa istumapaikkaa.\nKierros alkaa sunnuntaisin klo 09.30\nErinomainen: 4.2 – 37 Arvostelut\n"Kiertoajelu ja opas erittäin hyviä, gospel kirkossa sai välillä piilokameramaisia piirteitä, kun esiintyjän laulutaito oli varsin huono "\n"Aitous ja ystävällisyys veti mielen herkäksi ja nosti kylmiä väreitä positiivisessa mielessä."\n"Messussa aito tunnelma, ei turistishow. Harlemista mielenkiintoista historiaa."\n"Matkaopas tällä retkellä oli todella hyvä. Hän kertoili mielenkiintoisesti asioista rauhallisella ja selkeällä puhetyylillä jota oli helppo seurata. Paljon nähtävää ja kirkossa käynti oli uskomaton kokemus."


Naiset pelaamaan SM-sarjaa kaudelle 2021-2022!\nNaisten joukkueen kauden 2021–2022 ensimmäiset pelit suuntautuivat Seinäjoelle 23.10.–24.10. välille. Seinäjoella pelattiin alkusarjan ottelut kahdeksan joukkueen kesken. Viikonlopun päätteeksi kolme parasta joukkuetta siirtyi pelaamaan SM-sarjaa ja loput viisi joukkuetta ratkovat divisioonan paremmuusjärjestyksen kauden aikana.\nNaisten joukkue lähti jälleen tavoittelemaan hyviä harjoitusotteluita ja pelaamaan yhtenä joukkueena. Osa porukasta tuli paikalle junalla aprikoiden, kuinka tiukoista peleistä miehiä vastaan selvitään vajaalla joukkueella. Osa suuntasi paikalle autolla ja keskustelun edetessä päädyttiin loppupäätelmään, ettei me sunnuntaiksi jäädä vain yhtä peliä varten.\nLauantai alkoi Seinäjoen uimahallilla ulkolämmittelyiden merkeissä ja pohtien tulevia pelejä. Totesimme, että joukkueessa täydennetään toinen toisiamme ja yhteiset ajatukset saatiin kasattua pessimistien ja optimistien keskuudesta puoliväliin. Yhdeksän naisen\nvoimin laitettiin tavoitteeksi sunnuntaille kaksi ottelua, SM-sarja paikka, ja aikaisempaan junaan kerkeäminen. (Voitte vaan arvailla, oliko pessimistit autossa vai junassa matkustajia.)\nMeidän ensimmäinen vastustaja oli RixHäm-joukkue, joka koostui riihimäkeläisistä ja hämeenlinnalaisista pelaajista. Varovaisen alun jälkeen peli vapautui ja lopputuloksena 9–0 voitto. Seuraava peli oli vantaalaisia Hydromanian pelaajia vastaan ja nopeasti selvisi, että vastassa on fyysisesti voimakkaampi joukkue, joka puolustaa tiiviisti. Peli pyöri kuitenkin molemmissa päissä, vaikkakin korit tehtiin vain meille eli tälle joukkueelle hävittiin 6-0.\nLauantaipäivän viimeinen peli EUS-joukkuetta vastaan ja päämääränä oli\nvoitto, mikäli haluttiin vielä pyrkiä tavoittelemaan SM-sarjapaikkaa. Tiukka peli voitettiin 1-0. Pelien jälkeen hotellille ja ansaittu ruokailu. Ruokailun aikana päätettiin myös pyytää vahvistuksia sunnuntaille ja yksi kala tarttui koukkuun.\nHyvin nukutun yön jälkeen uusi aamu ja lämmittelyt aloitettiin jälleen ulkona, yhdellä lisäpelaajalla. Nyt meitä oli jo täyskymppi-joukkue paikalla. Peliaika muuttui edellisen päivän suorasta 2x15 min peliajasta tehokkaaksi.\nSunnuntaina ensimmäinen vastus oli SeiVaa, joka tiedettiin etukäteen kovaksi joukkueeksi.\nJoukkueellemme tappio 5-0. Seuraava peli oli siis voitettava, jotta tavoitteeseen päästäisiin.\nViikonlopun viimeinen vastus olikin PSK-Kupla pääkaupunkiseudulta. Pelin lopputulos oli lopulta 3-0. Upeaa oli huomata, että joukkueen eteen tehtiin töitä ja jokainen peli pelattiin loppuun asti, välillä taktiikkaa muuttaen. Seuraavat pelit odottavatkin jo heti ensi viikonloppuna Tampereella ja vastassa on Suomen kovimmat joukkueet. Tällä pelikierroksella kohtaamme Häsun Hämeenlinnasta ja WestCoast UWR -joukkueen länsirannikolta.\nOlemme siis tiettävästi ensimmäinen puhdas naisten joukkue uppopallon pääsarjatasolla Suomessa!\nSM-kauden avaus 30.10. Tampereella\nPelikierros tuli hieman yllättäen vastaan, ansaittuamme edellisenä viikonloppuna paikan SM-sarjasta. Osa pelaajista oli aikeissa pelata näissäkin peleissä jossakin joukkueessa, mutta kokonaisen iskukykyisen joukkueen saaminen pelipaikalle oli ylittämätön haaste.\nLähdimme kymmenen pelaajan voimin peleihin ja tiesimme olevamme kovassa paikassa.\nKauden ensimmäisissä peleissä vastaan siis asettui moninkertainen Suomen mestari Hämeenlinnan sukeltajat. Peli tiedettiin todella kovaksi, joten lähdimme puolustus mielessä kohtaamaan tätä kovaa joukkuetta. Kylmää kyytiä oli tiedossa ja peli päättyikin 15-0 tappioon. Vastustaja onneksi oli projektissamme mukana: antoivat painetta ja rokottivat virheistä kuitenkaan lähtemättä murskajaisiin.\nToisessa pelissä vastaamme asettui myös kovaksi tiedetty WestCoast UWR: joukkueellinen pohjoisen miehiä Oulun suunnalta vahvistettuna muilla länsirannikon pelaajilla. Voimasuhteet olivat heittämällä vastustajien puolella ja saimme tämän tuta tässä pelissä. Pääsimme kuitenkin myös pyörittämään peliä vastustajan päässä ja muutamia hyviä iskuja korillekin saatiin. Peli päättyi lopulta 21-0.\nTiesimme olevamme kovassa paikassa, mutta kokeneemmille pelaajille tämä on erinomainen paikka kehittyä nopeissa pelitilanteissa ja kovissa tilanteissa. Täällä joukkueemme kehittyy ja hitsautuu yhteen, tavoitteena tulevan kesän EM-kisat ja seuraavan kesän MM-kisat, joissa vastustajat saavat varmasti tuta kovuutemme.\nMaajoukkueleiri 31.10. Rajamäellä\nTiukka kahden viikonlopun rypistys huipentui vielä maajoukkueleiriin, joka pidettiin Rajamäen uimahallissa. Mukaan oltiin saatu myös uusia pelaajia, joka toi nostetta myös pelikierroksilla puurtaneille pelaajille. Rankka rypistys tuntui jo koko kropassa, mutta onneksi paikalle oltiin saatu myös joukkueellinen hyvätasoisia sparraajia, jolloin päästiin viimein pelaamaan täydellä nipulla. Iso kiitos mukaan sparraamaan lähteneille pelaajille!


Mielipide: Terveyden turvaaminen ja sairaiden hoito on yhteinen asiamme\nHyvinvointialueet aloittavat vuonna 2023. Se on jo päätetty. Niiden rahoitukseen vaikuttaa sosiaali- ja terveysmenojen kattamiseen kunnissa varattu rahoitus ja toteuma vuonna 2022.\nMeillä Kymenlaaksossa tämä tarkoittaa Kymsoten rahoitusta. On todella surullista, että kuntien kanssa käydystä hyvästä palvelusopimusprosessista huolimatta Kymsoten ennusteessa havaittiin virhe, johon kunnissa ei ollut omaa talousarviota laadittaessa pystytty varautumaan.\nVai kertooko se ylipäätään siitä, että omistajakunnat eivät ole Kymsoten mallissa päässeet riittävästi seuraamaan ja vaikuttamaan sosiaali- ja terveysmenojen kasvuun ja toiminnan ohjaukseen? Tämä voi olla lähempänä totuutta, mutta siihen emme voi enää vaikuttaa, koska koko Kymsote ajetaan ensi vuoden aikana alas.\nNyt olisi nokittelun sijaan tärkeintä turvata Kymsoten talous niin, että kunnat pääsisivät vaikuttamaan Kymsoten sisällä tehtävään talouden sopeuttamiseen. Kunnat vastaavat vielä vuoden 2022 loppuun kuntalaisten sosiaali- ja terveyspalveluista. Kunnat vastaavat siitä eteenpäinkin kuntalaisten hyvinvoinnin ja terveyden edistämisestä, vaikka osan palveluista tuottaa hyvinvointialue. Siitä ei voi vastata, ellei yhdyspintaprosessit ole kunnossa.\nTulevaisuudessa tarvitaan entistä monipuolisempaa ja kattavampaa yhteistyötä kunnan ja tulevan hyvinvointialueen välillä, jotta valtuustokauden hyvinvointisuunnitelman mukaiset toimenpiteet ja tavoitteet välittyvät hyvinvointialueen toimintaan. Kunnissa tulisi viimeistään nyt alkaa vaatia tähän tähtääviä toimia.\nKunnilta lähtee 60 % nyt kuntiin tulevista valtionosuuksista hyvinvointialueen toiminnan rahoittamiseen. Koko soteuudistus on perustunut siihen, että kaikissa kunnissa näitä valtionosuuksia ei ole käytetty täysimääräisesti sosiaali- ja terveysmenojen kattamiseen, vaan niitä on käytetty myös muuhun. Tämä saadaan loppumaan tällä uudistuksella.\nKunnille jää silti mahdollisuus kartuttaa omia valtionosuuksiaan hyte-kertoimen avulla. Tämä taas jää puolitiehen, ellemme pysty luomaan sellaisia rakenteita hyvinvointialueen ja tässä tapauksessa vielä Kymsoten kanssa, joissa terveyttä ja hyvinvointia varmasti edistetään.\nKymsotelta nyt tullut leikkauslista ei sisällä sellaisia toimenpiteitä. Päin vastoin se kohdentuu heikoimmassa asemassa oleviin kuntalaisiin, joten heidän palveluitaan leikkaamalla ei pienene vain tulevan hyvinvointialueen rahoitus, vaan myös kuntien valtionosuudet.\nNyt pitäisi puhaltaa peli poikki ja pohtia vakavasti myös veronkorotusta, jotta emme syökse sekä hyvinvointialueen, että kuntien tulevaa rahoitusta rotkoon. Säästöjä tarvitaan, mutta niitä ei voi sanella meille kuntiin tällä tavalla. Kaikkien väestöryhmien hyvinvoinnin ja terveyden turvaaminen ja sairaiden hoito on tärkein perustehtävä niin kunnissa kuin Kymsotessakin. Se jos mikä on yhteinen asia nyt ja tulevaisuudessa.\nKotkan Vihreiden valtuustoryhmä


Tunne hamssien käyttämä ”slangi”. Tutustu oikeaan tapaan käyttää radioamatöörien kieltä. Älä sano ”Radio four”, vaan ”readibility four” (luettavuus neljä). Ennen kuin menet bandille, opettele foneettiset aakkoset, CW-lyhenteet, Q-koodi ja numerokoodi (73/88) kunnes ne sujuvat kuin toinen äidinkieli. Käytä foneettisia aakkosia oikein: A on Alfa, ei Alabama. Tästä puhutaan lisää kappaleessa 8 (PILEUPIT).\nUutena radioamatöörinä haluaisit tietysti ruveta lähettämään niin pian kuin mahdollista. Älä hätäile, varaa aikaa, älä koske mikrofoniin, sähkötysavaimeen tai näppäimistöön. Opettele ensin tuntemaan KAIKKI lähettimesi/vastaanottimesi toiminnot ennen kuin yrität lähetystä. Lähetyspuoleen pitää kiinnittää erityistä huomiota, koska juuri siinä voi tehdä ensimmäiset ”on the air” –virheet.\nEnsimmäiseksi opettele KUUNTELEMAAN. Jokainen joka kuuntelee ensin, onnistuu paljon paremmin saamaan aikaan hyviä ja nautittavia yhteyksiä. Kappale PILEUPIT käsittelee syvällisemmin tätä tärkeää asiaa.\n3. KUTSUMERKKISI OIKEA KÄYTTÖ\nKäytä kutsuasi oikealla tavalla. Olet läpikäynyt tiukan tutkinnon voidaksesi nauttia tästä harrasteesta. Ole ylpeä kutsumerkistäsi, se on ainoa laatuaan. Lähetyksesi ovat laillisia vain jos käytät kutsuasi oikein. Oletko koskaan kuullut kutsua 4ZZZZ VHF:llä? Sikäli kuin minä olen perillä asioista, kyseessä on israelilainen eikä belgialainen asema. ON4ZZZZ on oikea kutsumerkki. Kutsumerkki koostuu prefiksistä JA suffiksista. Tätä moitittavaa tapaa antaa vain kutsun loppuosa kuulee käytettävän myös HF:llä. Vertailun vuoksi: jos autosi varastetaan, ilmoitatko vain osan rekisterinumerosta poliisille?\n4. OLE KOHTELIAS\nTämä on lyhin mutta epäilemättä tärkein kappale tässä dokumentissä. Ole aina kohtelias! Monet ihmiset ja viranomaiset kuulevat lähettimesi signaalin. Tutkimme tätä asiaa kappaleessa ”Konfliktitilanteet”. Pääset pitkälle olemalla kohtelias, sekä pienessä radioamatöörimaailmassamme että sen ulkopuolella.\n5. VIHJEITÄ VHF/UHF-TOISTINASEMAYHTEYKSIÄ VARTEN\nMonet seuraavista kappaleista on omistettu tiettyjä tilanteita varten pidettäessä DX-yhteyksiä HF-alueilla. Suurin osa niissä mainituista asioista pätee myös VHF/UHF-alueilla työskentelyyn.\n6. KUINKA YHTEYS PIDETÄÄN? MISTÄ VOIN PUHUA?\nJotkut vasta-alkajat ovat hämmästyneitä ensimmäisiä kertoja bandeja kuunnellessaan siitä, että monien yhteyksien aikana vain kutsumerkit ja raportit vaihdetaan. Ei sen tietenkään välttämättä tarvitse olla näin. Alussa en itse pitänyt tästä, koska nautin pitkistä ja monipuolisista yhteyksistä. Olin todellinen ”rätinpurija”. Siinä ei ole mitään väärää. Kuitenkin aikojen kuluessa vaihdoin pitkistä yhteyksistä hyvin lyhyisiin yhteyksiin. Jokaiselle makunsa mukaan.\nVaikka harrasteemme on enimmäkseen tekninen, ei yhteyksien sisällön tarvitse rajoittua pelkästään teknisiin asioihin. Terveellinen tasapaino on tarpeen. Radioamatööriharrastus ei ole tarkoitettu ruokatarpeista jaarittelemiseen. Käytä tervettä maalaisjärkeä.\nPuheenaiheita joita meidän tulee välttää ovat uskonto, politiikka ja luonnollisesti kaupalliset mainokset. Myös yleisradiotoiminta eli yksisuuntaiset lähetykset (pitkät tarinat, musiikkiohjelmat) on kielletty.\nBelgialainen perusluokan lupamanuaali sisältää ensi kertaa ”Työskentelykäytäntö” –nimisen kappaleen ja selostaa miten yhteys pidetään. Seuraavassa kopio siitä ja muutamia lisäyksiä:\nKun DX-kärpänen on kerran puraissut sinua, vietät paljon aikaasi PILEUPEISSA (voidaan ääntää myös ”pailappi”). Kun harvinainen DX-asema ilmestyy bandeille, monet amatöörit haluavat pitää yhteyden. DX-aseman lopettaessa yhteyden koko joukko alkaa välittömästi kutsua ja kaikki kutsuvat toistensa päällä. Tätä kutsutaan pileupiksi.\nEnnen kuin aiot lähettää, varmistu että olet kuullut DX-aseman kutsumerkin oikein.\nMonet ryntäävät pileuppiin nähtyään DX-clusterilla spotin. Usein se spotissa ilmoitettu kutsu on väärä! Varmistu että olet kuullut DX-aseman kutsun oikein. Muuten saatat saada takaisin QSL-korttisi merkinnällä ”NOT IN LOG”, ”NON-EXISTING CALL” tai ”NOT ACTIVE THAT DAY”.\nEnimmäkseen pileup-tilanteet ovat seuraavanlaisia:\nMikä on tehokkain tapa murtautua SIMPLEX-pileupin läpi (DX-aseman taajuudella oleva iso pileuppi, jossa on paljon asemia, jotka yrittävät workkia DX:n, kaikki yhtä aikaa)?\nTästä systeemistä on useita eri muunnoksia. Tämä on kokemusta, jonka saavutat vain kuuntelemalla simplex-pileuppeja usein. Paljon riippuu siitä rytmistä, jolla DX-asema työskentelee, ja siitä miten hyvin hän pystyy erottamaan kutsumerkkejä kakofoniasta.\nKun kuuntelet noin seitsemän sekuntia, tulee hetki, jolloin suurin osa muista kutsujista vetää henkeään, silloin on tullut aika sinun antaa kutsusi, mutta vain kerran. Ja sitten KUUNTELE.\nAnna kutsusi suhteellisen nopeasti. Foneettisten aakkosten venyttäminen on TURHAA. ”Oscar November Four Zulu Zulu Zulu Zulu” on oikea tapa ja se voidaan lausua melko nopeasti. ”Ooooscaaar Noovembeeer Fooouuurr Zuuuuluuu” jne. on ajan tuhlausta eikä lainkaan paranna kutsusi luettavuutta DX-aseman päässä, päinvastoin.\nHuvittavat sanat joita joskus kuulee VHF/HF-alueilla saattavat kuulostaa koomiselta, mutta eivät ole tehokkaita (mieleen tulee Old Nose four Zenith Zebra Zinc Zigzag).\nJos DX-asema vastaa sinulle antamalla täydellisen ja oikean kutsumerkkisi, miksi hukkaisit aikaa toistamalla kutsusi oman lähetysvuorosi alussa? Anna vain raportti. Voit lopettaa lähetyksesi antamalla kutsusi, mutta siihen menee aikaa ja sitä ei pitäisi tehdä, kun pidetään yhteyksiä DX-peditioon. Mitä lyhyempi lähetyksesi on, sitä parempi, ja muut pileupissa olijat arvostavat myös sitä. Yleensä on parasta antaa pelkkä raportti eikä mitään muuta. Yksi sekunti, QSO on hoidettu ja DX-asema voi kuunnella seuraavaa kutsujaa.\nON4ZZZZ, QSL thanks, QRZ, XU7ACV.\nJos DX-asema vastaa vajaalle kutsulle, joka ei vastaa omaa kutsuasi, OLE HILJAA. Siis OLE HILJAA, OLE VAITI! DX-asema ei halua kuulla kutsuasi ellei hän ole kutsunut sinua. Jos kaikki pileupissa olevat kutsujat noudattaisivat tätä loogista periaatetta, DX-asema pystyisi saamaan paljon enemmän kutsuja lokiinsa. Valitettavasti MINÄ, MINÄ ITSE ja MINUN KUTSUNI on vallitseva piirre monen DX-hain luonteessa. Vaikka he tietävät, ettei DX vastannut heille, he jatkavat kutsumista. Tämä on pelkkää ajanhukkaa ja todistus hyvin itsekkäästä asenteesta.\nJos olet QRP-asema (5 W tai vähemmän CW:llä, 10 W tai vähemmän puheella), älä kutsu DX-asemaa antamalla oman kutsusi jälkeen /QRP (”stroke QRP”). Älä koskaan. Useiden maiden radiolainsäädännössä QRP ei ole sallittu suffiksi. Vain /P, /M, /MM ja /AM ovat sallittuja. Kuinka usein pileupissa kuulee jonkun kutsuvan sanomalla vain ”stroke QRP” antamatta lainkaan varsinaista kutsuaan? DX-asema joutuu kysymään tuon aseman kutsumerkkiä ja taas aikaa menee hukkaan. Tietysti ”rätinpurenta”-QSO:n aikana voit selventää että käytät QRP-tehoa.\nSamat asiat jotka on mainittu edellä pätevät myös CW simplex pileuppiin.\nC. RTTY (JA MUUT DIGIMODE) SIMPLEX PILEUPIT\nKutsumerkkisi antaminen vain kerran ei yleensä riitä digimodeilla. Kaksi kertaa on hyvä määrä, ja riippuen kuinka hyvin DX-asema pystyy poimimaan kutsumerkkejä, joskus saattaa olla tarpeellista antaa kutsu kolme kertaa. Viimeksi mainittua on kuitenkin syytä välttää, mikäli mahdollista.\nOn parempi käyttää hyvää ajoitusta ja kutsua oikealla hetkellä. Toivottavasti DX-asema alkaa pian käyttää splittiä!\nHuh, DX-asema workkii splittinä, mikä helpotus! Epäilemättä helpotus, koska split-modessa yhteyksien lokiinkirjaamisvauhti lisääntyy huomattavasti verrattuna simplex-modeen.\nKuinka DX-aseman lokiin pääsee nopeasti hänen työskennellessään splittinä?\nErilaisilla DX-asemilla on erilaisia operointityylejä. Joku niistä miellyttää sinua enemmän kuin toinen. Jotkut operaattorit työskentelevät numeroittain ohentaakseen pileuppia. Jos sinun kutsussasi ei ole pyydettyä numeroa: OLE HILJAA – OLE VAITI!\nSuurin osa SSB SPLIT pileuppeja koskevista asioista pätee myös CW:llä. Ole ystävällinen ja lue sitä koskevat ohjeet uudestaan.\nLähetä kutsusi kaksi (2) kertaa ja kuuntele. Huomaat pian, että jos annat kutsusi kolmesti, DX on jo antamassa raporttia jollekin toiselle. Jos olet onnekas, DX toistaa lähetyksensä lopussa työskentelemänsä aseman kutsun. Voit silloin toisella VFO:lla etsiä tämän aseman taajuuden. Monesti et kuitenkaan ole noin onnekas, ja siksi on tärkeää kuulla DX:n lähetyksen alku, jotta tietää kenelle hän vastaa. Useimmiten tämä toimii hyvin jos annat kutsusi vain kaksi kertaa.\nTälle termille ei ole täsmällistä suomenkielistä vastinetta, mutta se tarkoittaa edellisen aseman ”hännän päällä kutsumista” Tämä ilmiö tuli muotiin parikymmentä vuotta sitten. Siihen suhtauduttiin silloin ja suhtaudutaan vieläkin ristiriitaisesti.\nMitä tarkoittaa ”tail ending”? Kun radioihin aikoinaan ilmaantui kakkos-VFO (ensin ulkopuolinen ja myöhemmin sisäänrakennettu), SPLIT-työskentelystä tuli suosittua DX- ja DX-peditioasemien keskuudessa. Pileupissa olija kuuntelee toisella VFO:lla DX:ää kutsuvaa asemaa. Kun hän huolellisen kuuntelun perusteella havaitsee, että toisen aseman yhteys on OK (kutsut ja raportit on vaihdettu), hän ”astuu” toisen aseman ”hännän päälle”, vaikka toinen on vielä lopettelemassa yhteyttään (sen viimeiset sekunnit ovat menossa). Jos ”hännän päälle astujan” signaali on tarpeeksi voimakas, DX-asema kuulee hänet (vaikka toinen ei ole vielä täysin lopettanutkaan) ja kirjoittaa ”hännän päälle astujan” kutsun lokiinsa. Kun edellinen asema on saanut lähetyksensä loppuun, DX vastaa välittömästi tälle ”hännän päälle astujalle”.\nAikoinaan ajateltiin, että tällä tavalla säästetään aikaa ja saadaan enemmän QSOja lokiin. Mutta aika on näyttänyt, että hyvin harvat operaattorit osaavat ”astua hännän päälle” oikealla tavalla. Monet tekevät sen liian aikaisin ja sotkevat meneillään olevan yhteyden, joka aiheuttaa toistopyyntöjä (raportti tai osa kutsusta jää saamatta jne).\nNykypäivän asenteella – vähemmän ja vähemmän kurinalaisuutta – monet operaattorit näyttävät ajattelevan että heidän täytyy kutsua meneillään olevan yhteyden päällä. Jos he lisäksi kuulevat että DX-asema vastaa toiselle asemalle kysymättä ensin ”QRZ” tai jotain vastaavaa, pääsee helvetti valloilleen.\n”Tail ending”, kyllä tai ei? Nykypäivän yleinen käsitys on: ei.\nKansalliset telehallinnot määrittelevät radioamatöörien käyttämät taajuusalueet. Useat hallinnot eivät kuitenkaan määrittele sitä, mitä lähetyslajia kullakin taajuudella tulisi käyttää. Jotta asiat sujuisivat järjestelmällisesti, IARU koordinoi bandijakoa. IARU Region 1:n aluejakosuositus mainitsee vain kaksi taajuussegmenttiä 80 m alueella, joissa etusija pitäisi antaa mannertenvälisille DX-yhteyksille (3500 – 3510 kHz ja 3775 – 3800 kHz), sekä DX-peditio-ikkunan 20 m alueella (14195 +/- 5 kHz). Näiden lisäksi on olemassa ”de facto” DX–taajuuksia, joilta DX-peditioita ja harvinaisia DX-asemia löytää.\nMeidän tulee muistaa että jaamme tämän harrasteen satojen tuhansien muiden kanssa samalla pelikentällä (radiotaajuuksilla). Törmäyksiä tulee aina tapahtumaan. Olisi epärealistista ettei tästä tosiasiasta keskusteltaisi. Muutama hyvä neuvo ei ole kenellekään pahasta.\nKuten kappaleessa 4 sanottiin: OLE AINA KOHTELIAS. Pitkän päälle tämä on ainoa keino hoitaa konfliktitilanteet (ristiriitatilanteet).\nTarkastellaanpa hyvin äärimmäistä esimerkkiä, nimittäin tapausta IZ9xxxx Sisiliasta. OM Pipolla oli ärsyttävä tapa kutsua CQ:ta taajuudella 14195 kHz, harvinaisten DX-asemien ja DX-peditioiden käyttämällä ”de facto” DX-taajuudella, ja pitää yhteyksiä ”tavallisten” asemien kanssa Eurooppaan ja Amerikkaan tällä taajuudella. Monet DXerit maailmanlaajuisesti pitivät tätä tapaa törkeänä. 14195 kHz muuttui kaaokseksi aina kun Pipo ilmaantui taajuudelle, koska DX-yhteisö ei hyväksynyt sitä, että Pipo ”monopolisoi” taajuuden.\nJos analysoimme tätä tapausta, voimme tehdä seuraavat objektiiviset huomiot:\nPipo kysyy ”onko taajuus käytössä?” ennen kuin aloittaa CQ:n ja siirtyy jos taajuus on varattu.\nSitä törkeää vastausta, jonka sain niskaani, ei voida julkaista tässä. Myöhemmin selvisi, että tätä ON6-asemaa ja hänen ON4-kaveriaan häirittiin jatkuvasti VHF-toistinasemalla. Ehkä heidän huonot tapansa olivat syynä häirintään tai sitten huonot tavat johtuivat laittomasta, epäoikeudenmukaisesta häirinnästä?\nVielä yksi esimerkki ikävästä tapauksesta old timerin ja kahden vasta-alkajan välillä Belgiassa. Kaksi ON3-asemaa (noviiseja) piti yhteyttä toistinasemalla. Toinen sanoi toiselle kuulevansa tätä hyvin toistimen sisäänmenotaajuudella. Sillä hetkellä ON4 (old timer) käski törkeällä tavalla heitä jättämään toistimen, koska hän halusi itse käyttää sitä. Ei tällä tavalla pidä tehdä. Kuten aikaisemmin sanottiin, ole AINA KOHTELIAS. ON4 olisi voinut breikata väliin ja kohteliaasti kertoa että hän haluaa kutsua jotakuta toistimella. Toistinaseman käyttäjänä hänen olisi pitänyt ymmärtää toistinasemien ensisijainen käyttötarkoitus, joka on laajentaa liikkuvien ja siirtyvien asemien yhteysväliä. Jos nuo ON3-asemat olisivat kohdanneet toisensa pikatiellä 120 km tuntivauhdilla ajaen eri suuntiin, olisi yhteys suoralla kanavalla loppunut varsin pian.\nOvatko nuo edelläolevat tosikertomuksia? Onko sillä väliä? Loppupäätelmä kuitenkin on: ole kohtelias. Kohteliaisuudella ei aina tavoita päämääriään, mutta useimmiten kyllä.\nTämä johtaa seuraavaan asiaan, joka voisi oikeastaan olla myös ”Konfliktitilanteet” -otsikon alla…\nRadioamatööriyhteisön odotetaan olevan ”itseohjaavan”, eli meidän odotetaan pitävän itse omat joukkomme järjestyksessä. Niin kauan kuin mitään laitonta ei tapahdu, viranomaiset eivät eivät puutu asioihimme. Tämä ei kuitenkaan tarkoita sitä, että radioamatööreillä pitäisi olla omat poliisinsa! Itsekuria? Kyllä.\nTästä on paljon muunnoksia jotka eivät kuulosta puolueettomilta eivätkä kohteliailta. En halua luetella niitä, etten näyttäisi kuinka asioita ei tule tehdä.\nKuinka voimme auttaa ”erehtynyttä” operaattoria neutraalilla tavalla?\nEnnen kuin ryhdyt ”poliisiuralle”:\nAjattele ensin onko SINUN sekaantumisestasi asiaan mitään hyötyä;\nPysy hiljaa jos toinen ”poliisi” on jo vauhdissa.\nJos haluat toimia ”poliisina”:\nAnna erehtyneen kutsusta kaksi tai kolme kirjainta ja niiden perään ”UP” tai ”DOWN”. Siinä se.\nMikä tahansa muu viesti ei ehkä mene perille erehtyneelle, eikä hän ehkä korjaa virhettään ja kaaos on valmis.\n13. KAKSIKIRJAIMISET KUTSUT JA DX-NETIT\nKuten kappaleessa 3 (KUTSUMERKIN OIKEA KÄYTTÖ) osoitettiin, sinun tulee aina ja kaikilla modeilla käyttää täydellistä kutsumerkkiäsi.\n14. ”QRZ”:N JA KYSYMYSMERKIN KÄYTTÖ\nJoillakin DX-asemilla ja DX-peditioilla on se paha tapa, etteivät ne anna omaa tunnustaan tarpeeksi usein. Tämä tapa aiheuttaa ongelmia.\nDXerit jotka selaavat bandia (erityisesti ne jotka eivät ole kiinni DX-clusterissa) kuulevat aseman mutta eivät hänen kutsuaan. Jonkun ajan kuluttua he lähettävät ”QRZ” tai ”?” tai ”CALL?” sähkötyksellä ja ”QRZ” tai ”What’s your/his call?” puheella. Tämä on hyvin kiusallista: kun DX-asema työskentee SPLIT-modessa, hän ei kuule sitä. Pileuppi-asemat puolestaan lähettävät eri taajuudella ja niitä häiritsee tuo ”QRZ” tai ”CALL?”. Tulos: pelätyt ”poliisit” ilmaantuvat taajuudelle ja kaaos on valmis.\nJos haluat välttää kaaosta, noudata DX-työskentelyn sääntöä numero yksi: KUUNTELE. Älä kysy ”QRZ”, ”?”, ”What’s your/his call?”. Se ei auta sinua saamaan selville kuka taajuudella on.\nSitä paitsi ”QRZ”-lyhennettä on tässä tapauksessa käytetty väärin. ”QRZ?” tarkoittaa: ”kuka kutsuu minua?”.\n15. KILPAILUASEMAN KUTSUMINEN\nEnnen kuin menet mukaan kilpailuun tai kutsut kilpailuasemaa, lue ko. kilpailun säännöt perinpohjin. Joissakin kilpailuissa ei voi pitää yhteyksiä kaikkien asemien kanssa kilpailun luonteen takia. On aika kiusallista jos kutsut kilpailuasemaa joka ei kilpailun sääntöjen takia tahdo eikä voi pitää kanssasi yhteyttä sillä hetkellä. Sellaisissa tapauksissa jopa kilpailun tietokoneohjelma estää yhteyden pidon kanssasi. Tässä muutamia vihjeitä:\nTämä on ristiriitainen aihe. Suurin osa rakastaa DX-clustereita, jotkut inhoavat niitä.\nOn hämmästyttävää miten paljon virheellisiä DX-spotteja clustereilla ilmoitetaan. Kun itse lähetät spottia, tarkista kaikki tiedot ja korjaa kirjoitusvirheet ennen kuin painat ENTER.\nDX-clusterilla on myös ”ANNOUNCE” –toiminto. Monet operaattorit käyttävät tätä toimintoa väärin: valittaakseen DX-operaatiosta, ilmaistakseen kiukkuaan, kysyäkseen QSL-informaatiota jne. Ilmaistakseen kiukkuaan, valittaakseen? Tässä on muutamia announcementtejä 3Y0X-operaation ajalta (ja lukuisista muista tapahtumista):\n- ”Olen kutsunut kolme tuntia eikä vieläkään ole tullut QSOa.”\nTässä ei ole järkeä. Sen tuoma lisäarvo on olematon. DX-clusteri on työkalu DXien ”spottaamiseen”, piste. Kommenttikenttää voidaan käyttää split-taajuuden tai QSL-managerin ilmoittamiseen jne.\nDX-clusteri = DX-spotteja, lisättynä asiaan liittyvällä tiedolla jolla on lisäarvoa kaikille DXereille.\nTarvitsetko QSL-infoa? Anna komento ”SH/QSL kutsumerkki”. 25 viimeistä tätä asemaa koskevaa spottia tulee näkyviin ja yleensä ainakin yhdessä on kommenttikentässä tieto ”QSL via”. Vielä parempi on komento ”SH/DX kutsumerkki QSL info”. Tämä näyttää viimeiset kymmenen spottia joissa on kommenttikentässä QSL-info. Jos DX-clusterilta ei löydy jotain QSL-infoa, on parasta käyttää joitakin monista internetin QSL info –sivustoista.\n17. VINKKEJÄ DX-ASEMILLE JA –PEDITIOILLE\nPidätkö yhdistetyistä perhe- ja radiolomista? Tai oletko ulkomailla töissä ja ”radioaktiviteetti” on mahdollista? Tai ehkä olet täysin seonnut (XYL:si käyttämä termi) ja haluat tuhlata rahasi DX-peditioon?\nAinoa todellinen hyöty alueittain työskentelystä on se, että se antaa mahdollisuuden saada QSO sellaiselta alueelta, jonne normaalisti on huonot kelit.\nMuutamia asioita on hyvä muistaa kun workit maanosittain/alueittain:\nKäytä tätä tekniikkaa sellaisille alueille, joihin sinulla on huonot kelit;\nKun pileuppi pienenee, palaa normaaliin työskentelyyn ja worki kaikkia yhtä aikaa.\nMuutamia asioita on hyvä muistaa kun workit numeroittain:\nKun aloitat numerosarjan, worki se loppuun. Joskus DX:t lopettavat kesken sarjan ja menevät QRT:ksi tai aloittavat kesken kaiken workkia normaalisti ilman numeroita. Saat olla varma ettet saa pileupin sympatioita jos teet niin!\nCW-avainnusklikit voivat olla hyvin kiusallisia amatöörikavereillesi. Jos sinulla on rigi joka tuottaa ”roskaa”, lähetä se modifioitavaksi (tai ole kunnon amatööri ja tee modifikaatio itse). Muut amatöörit tulevat olemaan kiitollisia. Sama pätee SSB:llä: ylimoduloidut signaalit eivät saa ystäviä. Varmistu että lähetteesi on puhdas.\nKirjoittaja aloitti amatööriuransa ”pikku pistoolina”. Alussa hän oli hyvin tyytyväinen jos sai yhden yhteyden isomman DX-pedition kanssa. Pienellä teholla (vaikka jotkut kiihkoilijat väittivät muuta) hän työskenteli ensimmäiset 300+ maataan. Siinä ei käytetty mitään salaista asetta, oli ainoastaan vahva halu workkia uusi maa.\nTämä tarkoitti kaikkien paperisten ”DX-uutisten” läpikäymistä. Kuuntelin myös 2 m DX-kanavaa, jolla vanhat DX-hait keskustelivat siitä mitä uutta he kuulivat isoilla antenneillaan. Kuvioon kuuluivat unettomat yöt. Kuvioon kuului tuntien kutsuminen vain yhden QSO:n saamiseksi. Kuvioon kuuluivat kutsut joihin ei saanut vastausta. Lisää tuntien pituisia kutsumisia kunnes lopuksi pääsi pileupista läpi. Tai ei päässyt, ja yritti uudestaan seuraavana päivänä. Joskus piti ottaa vapaapäiviä jotta sai workittua ”uuden”.\nKirjoittaja on vieläkin ”pikku pistooli”. Jos DXerit maan itäosasta tulevat vierailulle, he sanovat hämmästyneenä: ”Onko tämä kaikki mitä sinulla on? Onko tämä todellakin kaikki mitä kaytät mehukkaiden DXien workkimiseen?”\nTodellakin, into työskennellä DXiä on kova, ja se panee ihmisen innokkaasti etsimään mahdollisuuksia aseman rakentamiseksi mahdollisimman tehokkaaksi ja kilpailukykyiseksi. Ei sen aseman tarvitse olla mega-iso jotta onnistuisi. Ennen kaikkea hyvät työskentelytavat ovat avaimena menestykseen.\nMinun tekee usein mieli ajaa DX-clusterilla valittajien luo näyttämään heille kuinka vaikea yhteys pidetään. Yhteydenpidon sijaan he hukkaavat aikaa narisemalla ja purkamalla kiukkuaan clusterilla.\nNauti elämästä ja työskentele DXiä. Kuten eräs suuri persoonallisuus kerran sanoi: ”DX IS” !\nOnnea uusien DXien työskentelyyn bandeilla. Toivon että edellä olevat vihjeet auttavat nostamaan operoimisen tasoa edes jonkun verran. Jos et onnistu murtamaan pileuppeja, voit aina kutsua minut apuun. Tuoppi olutta jokaisesta sinun asemaltasi workitusta uudesta maasta on kaikki mitä tarvitaan…\nJa, pidä mielessä ettei kukaan ole virheetön. Kuulet varmaan jonain päivänä tämän kirjoittajan tekemässä virhettä? Jos niin käy, hymyile ja koeta toimia paremmin kuin hän, sen sijaan että ”ampuisit pianistin”.\nToivon sinulle paljon onnea ja menestystä bandeilla! Kiitokseni hyville ystäville jotka olivat mukana tässä projektissa.\nSuomenkielisen version käänsi Emppu OH2BF, josta kiitokset!\nJätä ystävällisesti viesti vieraskirjaani\ntai lähetä minulle sähköpostia osoitteella:


Tietoja sukunimestä Pylkäs\nPylkäs on Suomessa esiintyvä sukunimi.\nPylkkäiden lukumäärä eri vuosina:\nSukunimien yleisyyslistalla Pylkäs on sijalla 5 210.\nPylkäs on ollut ns. suojattu sukunimi. Jottei suvun ulkopuolinen voisi ottaa samaa nimeä, Pylkäs on suojattu 1921 Suomalaisuuden Liitossa. Nykyään nimiä ei enää suojata, vaan kaikki sukunimet ovat suojattuja sukunimiä.\nPylkkäitä tiedetään asuneen ainakin oheisten karttojen mukaisilla paikkakunnilla. Asuinpaikkakartta (violetit merkit) osoittaa 24 Pylkkään asuinpaikan. Paikkatiedot perustuvat vuosina 1939–1958 aikuisiässä kuolleiden ja lisäksi 1952–1958 eläneiden vanhusten tietoihin, eivätkä ne kata kaikkia tämännimisiä. Näiden Pylkkäiden yleisimpiä asuinpaikkoja olivat Paavola (5 henkeä), Tyrnävä (5) sekä Helsinki (3).\nSyntymäpaikkakartta (vihreät merkit) osoittaa, missä edellä mainitut vainajat olivat aikanaan syntyneet. On huomattava, että sukunimen muuttaminen oli 1900-luvun alkupuolella erittäin yleistä. Niinpä heillä saattoi syntyessään olla jokin muu nimi kuin Pylkäs, tai sukunimi saattoi varsinkin lännessä puuttua kokonaan. Syntymäpaikkakarttaan on otettu miehet ja naimattomat naiset, joiden sukunimi ei ole vaihtunut avioituessa. Heitä on kartalla 16.\nVuosina 1955–1965 kuolleet Pylkkäät asuivat osapuilleen oheisen kartan mukaisilla paikkakunnilla. Kartalla on 13 Pylkkään kotipaikka kuolinhetkellä.\nVuoden 1918 tapahtumissa kuoli Suomessa yksi Pylkäs. Hän kuului punaisiin.\nSuomen sodissa 1939–1945 kaatui tai muuten menehtyi kolme Pylkästä. Lukumäärä kattaa puolustusvoimain palveluksessa olleet mutta ei sotien siviiliuhreja.\n(paikannimi) Pylkäs Karjalassa\nPylkäs on Suomessa paitsi sukunimi myös paikannimi. Maassamme on yhteensä 4 sen nimistä paikkaa. Ne näkyvät oheisella kartalla. Paikkojen tyyppi on kohouma sekä talo.\nNyky-Suomen lisäksi Pylkäs esiintyi Karjalan kartoilla ennen sotia. Paikka näkyy ohessa. Tyypiltään paikka on rakennettu kohde.\nPaikannimillä ja henkilönnimillä on monesti jokin yhteys. Onko sukunimellä Pylkäs jotain tekemistä näiden paikkojen kanssa ei näy tästä. Se tulee tarkistaa muualta.\nSana Pylkäs esiintyy katuosoitteissa seuraavasti: Pylkkääntie. Sijainti on merkitty oheiseen karttaan punaisella.\nRuotsissa Pylkäs oli 12 ihmisen sukunimi vuonna 2020.\nVenäjäksi Пюлькяс ("Pjulkjas") tarkoittaa nimeä Pylkäs. Jotkut nimet voidaan kirjoittaa venäjäksi useammallakin eri tavalla.\nLatviaksi nimi kirjoitetaan Pilkess. S-pääte tarkoittaa, että se on miehen sukunimi. Naisen sukunimi saadaan vaihtamalla s-pääte a:ksi tai joskus e:ksi.\nEnnen vanhaan, kun oikeinkirjoitus horjui, käytettiin sukunimistä mitä erilaisimpia kirjoitusmuotoja. Pÿlgäs on esimerkki ”vanhanaikaisesta” kirjoitusasusta. Pylkäs olisi voitu kirjoittaa vaikkapa näin. Todelliset vanhat kirjoitusasut selviävät kirkonkirjoista; tämä esimerkki on tietokoneella keksitty.\nNimi kirjoitetaan joskus Pylkas tai Pylkaes, jos ns. ääkköset eivät ole käytössä tai niitä ei tunneta.\nSamankaltaisia nimiä kuin Pylkäs\nSläktnamnet / Surname Pylkäs, Finland.


Räätälöity Taupō Tiny House: Kōwhai Korner - Airbnb\nRäätälöity Taupō Tiny House: Kōwhai Korner\nMinikoti, jonka majoittaja on Thomas & Carrie\nThomas & Carrie on Supermajoittaja\nRäätälöity, ympäristöystävällinen, minitalo, joka sijaitsee rauhallisella tavalla kōwhain, luumun, vaahteran ja feijoa-puiden keskellä yhdessä Taupōn suurimmista osista (Richmond Heightsin esikaupunki - 7 minuutin ajomatkan päässä CBD-alueelta). Sisustussuunnittelu on skandinavialaista - kevyttä ja ilmavaa. Äskettäin rakennettu kaksinkertainen lasitus, eristys ja lämpöpumppu pitävät sinut lämpimänä talvella ja viileänä kesällä. Aotearoassa on kaihtimia (epätavallista Aotearoassa), joiden avulla voit nauttia iltatuulesta ilman kutsumattomia hyönteisiä hiipimässä sisään! Kontaktivapaa sisäänkirjautuminen avainlaatikon kautta.\nPieni talo, Kōwhai Korner on ihanteellinen yhden tai kahden hengen matkailijoille, joilla on queen-vuode parvella, mutta voi myös majoittaa perheitä tai pieniä ryhmiä, joissa on lisävuode(-vuoteita) valintasi mukaan - queen- tai yhden hengen patja, porta-cot, jne. Suosittelemme, että katsot kohteen kuvia ja niiden mukana tulevia kuvauksia, joissa kuvataan tarkasti tilaa - mukaan lukien tikkaat loftiin - ennen varaamista.\nSuunnittelimme ja rakensimme minitalomme te whare āioksi, joka on rauhallinen ja palauttava paikka vierailla Whānaussa (perhe) ja ystäville. Kōwhai Korner, joka sijaitsee jaetun ajomatkan päässä hiljaisen umpikujan huipulla, tarjoaa vieraille mahdollisuuden herätä tuisiin, bellbirdeihin ja koreroon samalla kun sillä on helppo pääsy kasvitieteellisille puutarhoille (5 minuutin kävelymatka), järvelle (15 minuutin kävelymatka/2 minuutin ajomatka) ja CBD: lle (45 minuutin kävelymatka/7 minuutin ajomatka). Poluille pääsee suoraan minitalon takaa jalankulkuaseman kautta.\nWhānau on sitoutunut elämään yksinkertaisemmin ja kestävämmin, ja arvostamme yhteistyötäsi paikalliseen ympäristöön kohdistuvien inhimillisten vaikutusten minimoimiseksi. Auttaaksemme siirtämään whānauamme kohti nollajätettä, ostamme nyt suurimman osan koti- ja pientalotarvikkeistamme Bin Innin ja The Sourcein kautta. Lasiset maito- ja mysliastiat, bumerangipussit, elvytettävät Taupō yhden kupin ja takeaway astiat, kompostointi ja kierrätys ovat kaikki tarjolla auttamaan vieraita nauttimaan, huolehtimaan ja nauttimaan Kōwhai Kornerista ja kauniista Taupō-järven alueesta.\nPerheemme asuu alueella ja jakaa mielellään puutarhamme tuotteita kauden mukaan (kirsikat, omenat, luumut, sitruunat, mandariinikiina, feijoa, persikat, rypäleet, tomaatit jne.). Jos olet kiinnostunut, voimme myös esitellä sinulle viimeisimmät perheeseemme liittyvät lisäykset: keskiyön mustat (pupu) ja rakastetut munanmaista kanat - Fran, Rosy, Rainbow ja Dinosaur Chicken.\nRiippumatto ja Whānau-ulkopelien kokoelma ovat saatavilla pyynnöstä puutarhan käyttöön (bocce-pallo, kroketti, kubb, cornhole, jättiläismäinen jenga jne.). Lapsemme jakavat mielellään leikkikenttänsä (liukumäet, keinut, kiipeilyseinä), leikkitalon, mutakeittiön ja hiekkalaatikon muiden tamarikin kanssa sillä ehdolla, että jaettuja leluja/tilaa kohdellaan arohalla (rakkaus) ja kunnioituksella.\nVoit myös lainata perheemme piikkiä kylpypaikan etsimiseen Taupōn versiossa Hotwater Beachistä!\n4,94 5 tähdestä 315 arvostelusta\n4,94 · 315 arvostelua\nHiljainen ja rauhallinen naapurusto (herää tuis!) umpikujan huipulla, mutta kuitenkin lähellä kaupunkia (6 minuutin ajomatkan tai 45 minuutin kävelymatkan päässä).\nMajoittaja: Thomas & Carrie\nKia ora! Originally from Alaska and Iowa, we've lived all over the planet (from urban LA to remote Amazon jungles), but have chosen Aotearoa as the place to raise our young family…\nAktiivisena nuorena perheenä olemme usein liikkeellä, joten olemme tarjonneet näppäimistön, jonka avulla vieraat voivat tulla ja mennä vapaasti (mutta olethan varovainen, sillä pelaamme usein pihallamme/pihatiellämme). Toivotamme sinut tervetulleeksi Kōwhai Korneriin ja vastaamme mielellämme kysymyksiisi joko henkilökohtaisesti tai viestimällä - miten vain vieraille sopii.\nAktiivisena nuorena perheenä olemme usein liikkeellä, joten olemme tarjonneet näppäimistön, jonka avulla vieraat voivat tulla ja mennä vapaasti (mutta olethan varovainen, sillä pel…


Elämän kaikki värit - Kirkko ja koti\nKivi kiveltä -näytelmä valottaa, miten Kuopion tuomiokirkko on ollut mukana kaupunkilaisten elämässä 200 vuoden ajan.\nSota ja rauha. Ilo ja suru. Arki ja juhla. Tuomiokirkko on ollut monenlaisten tunteiden ja tilanteiden näyttämönä. Johanna Sorjosen käsikirjoittama ja ohjaama juhlanäytelmä kertoo kahdeksan erilaista tarinaa Tuomiokirkon historian varrelta.\n”Tavoitteena on ollut mahdollisimman elävä tarina, joka kertoo siitä, mitä kirkko on merkinnyt tavallisille ihmisille eri aikakausina”, Sorjonen selvittää.\n”Mukana on niin tragediaa kuin huumoriakin. Voisi sanoa, että tarinoista löytyvät elämän kaikki värit.”\n”Yhdistävänä tekijänä tarinoissa on se, että niissä jokaisessa ihminen etsii jotain. Kuka elämän tarkoitusta, kuka rauhaa, kuka Jumalaa.”\nEntisaikaan kirkossa saattoi olla aika värikäskin meininki. Tätä kuvaa hyvin näytelmän kohtaus pestuumarkkinoiden jumalanpalveluksesta.\n”Kirkonmenot näyttivät 1800-luvulla ja 1900-luvun alussa aika erilaisilta kuin nykyään. Sanan kuulemisen ohella kirkolla tavattiin tuttuja sekä vaihdettiin viimeisimmät uutiset ja juorut. Tämä kiehtoi minua ja siksi halusin näytelmään mukaan myös tarinan pestuumarkkinahumusta.”\nKuopion historian merkkihenkilöistä mukaan on päässyt itseoikeutetusti Minna Canth – asuihan hän Tuomiokirkon naapurissa.\n”Canth oli riidoissa silloisen piispan kanssa. Molemmilla oli omat, jyrkät mielipiteensä, joista ei hevillä peräännytty. Siinä on nähtävissä tahaton yhtymäkohta tämän päivän pakolaiskeskustelun mustavalkoisuuteen”, Sorjonen pohtii.\nHän kertoo näytelmän herättäneen jo kiinnostusta kaupunkilaisten keskuudessa.\n”Eräskin ihminen totesi hämmästyneenä, ettei kyseessä olekaan mikään Jeesus-näytelmä.”\nOman säväyksensä näytelmään tuo esityspaikkana oleva kirkkotila.\n”Tuomiokirkko on hyvin haastava paikka näytelmälle, koska joka puolelta on pystyttävä näkemään esitys. Samalla se on ympäristönä myös kiinnostava.”\n”Olemme ratkaisseet tilakysymyksen siten, että esitys tapahtuu pitkin kirkkoa eikä alttarin edustalla.”\nMyös valaistus- ja äänimaailma on kirkossa aivan jotain muuta kuin teatterissa.\n”Kirkkoa ei saa pimeäksi eli valaistuksella ei voi luoda tunnelmia. Kirkkosalin kaikuvuus taas asettaa omat vaatimuksensa äänenkäytölle.”\nNäytelmän esittäminen kirkossa voi olla myös näyttelijälle houkutteleva kokemus.\n”Ehdin jo kertaalleen kieltäytyä tarjotusta pestistä. Sitten luin käsikirjoituksen tarkemmin ja kiinnostuin sisällöstä. Myös kirkko esityspaikkana kutkutti”, harrastajateatterikuvioista näytelmän esiintyjäkaartiin mukaan tullut Jarkko Kumpulainen paljastaa.\nEri aikakausien musiikki rytmittää näytelmän tarinankerrontaa. Ohjelmaan kuuluu myös muutama yhteisvirsi yleisön kanssa.\nKivi kiveltä -näytelmä toteutetaan Kuopion kaupunginteatterin ja tuomiokirkkoseurakunnan yhteistyönä. Rooleissa nähdään Seija Pitkänen, Sari Happonen, Tarmo Valkonen, Jarkko Kumpulainen ja tuomiokirkkoseurakunnan kanttori Anna Pöyhönen.\nPuvustuksesta vastaa Savonia-ammattikorkeakoulun vaatetusmuotoilun opiskelijat, äänestä ja valoista Anne Salmi.\nEnsi-ilta 7.4., seuraavat näytökset 9.4., 23.4., 28.4., 7.5. ja 19.5.\nLiput 15 € teatterin lippukassalta tai Kuopio Infosta.\nOhjelma 10 € sivulaivoihin esityspäivänä Tuomiokirkon ovelta.


Ison-Britannian kansalainen: Toisen EU- tai ETA-maan kansalaisuutesi rekisteröimiseksi ei tarvitse tehdä uutta rekisteröintihakemusta\nSuosittelemme kaikkia Suomessa asuvia Ison-Britannian kansalaisia rekisteröimään oleskeluoikeutensa siltä varalta, jos Britannia eroaa EU:sta maaliskuun lopussa ilman sopimusta.\nJos sinulla on Ison-Britannian kansalaisuuden lisäksi jonkun muun EU- tai ETA-maan kansalaisuus, suosittelemme rekisteröitymään sen perusteella. Aiemmin neuvoimme brittejä hakemaan uudelleen rekisteröintiä toisen EU-kansalaisuuden perusteella. Nyt olemme yksinkertaistaneet tätä ohjeistusta.\nJos olet jo rekisteröinyt oleskeluoikeutesi riittää, että lähetät Maahanmuuttovirastolle kopion tuon toisen valtion myöntämästä passistasi. Kun toimitat kopion, huomioimme myös toisen EU-kansalaisuutesi rekisteröinnissä. Sinun ei tarvitse tehdä uutta hakemusta.\nLähetä kopio passisi henkilötietosivusta sähköpostilla. Suosittelemme sinua käyttämään salattua sähköpostia: securemail.migri.fi Voit lähettää kopion myös postitse osoitteeseen PL 10, 00086 Maahanmuuttovirasto tai jättää kopion palvelupisteeseemme.\nJos toinen EU-kansalaisuutesi on jo huomioitu rekisteröinnissä, sinun ei tarvitse tehdä mitään.\nJos et ole vielä rekisteröinyt oleskeluoikeuttasi:\nRekisteröi oleskeluoikeutesi mahdollisimman pian. Jos olet oleskellut Suomessa laillisesti ja yhtäjaksoisesti viisi vuotta, hae Maahanmuuttovirastolta todistus EU-kansalaisen pysyvästä oleskeluoikeudesta.\nKerromme mahdollisista oleskelulupien hakemisesta ja lisäohjeita heti, kun brexit-ratkaisu tehdään.\nLisätietoja brexitistä: https://migri.fi/brexit


Uraseuranta tukee koulutuksen kehittämistä - UAS Journal\nViisi vuotta aiemmin ammattikorkeakoulututkinnon tai ylemmän ammattikorkeakoulututkinnon suorittaneille tehdään vuosittain uraseurantakysely, minkä tarkoituksena on selvittää valmistuneiden työuria, työmarkkinatilannetta ja tyytyväisyyttä suorittamaansa tutkintoon.\nTätä kirjoitettaessa kolmas ammattikorkeakouluista valmistuneille suunnattu valtakunnallinen uraseurantakysely on juuri päättynyt. Vuonna 2015 valmistuneista kyselyyn vastasi 8 870 henkilöä eli noin 34 % kaikista tutkinnon suorittaneista. Kyselyä ja siihen liittyviä käytänteitä on kehitetty AMKista uralle! ja AMKista uralle – Uraseurantatiedot käyttöön -hankkeissa usean ammattikorkeakoulun yhteistyönä. Kehitystyön eri vaiheissa on myös käyty antoisaa, korkeakoulusektorien rajat ylittävää keskustelua. Ohjausryhmätyöskentelyssä on mukana ollut ammattikorkeakoulujen lisäksi edustajia mm. Aarresaari-verkostosta, SAMOKista, Akavasta, STTK:sta, Tilastokeskuksesta ja Otus sr:stä.\nUraseurantakyselyn taustalla on vuoden 2021 alusta voimaan tuleva ammattikorkeakoulujen rahoitusmalli, jossa uraseurannan perusteella korkeakouluille jaetaan 3 % kokonaisrahoituksesta. Vuosittain jaettava rahamäärä on noin 25 miljoonaa euroa. Opetus- ja kulttuuriministeriön asetuksessa ammattikorkeakoulujen perusrahoituksen laskentakriteereistä määritetään uraseurannassa viisi vuotta aiemmin tutkinnon suorittaneille esitettäviä kysymyksiä ja niiden pisteytyksiä. Kunkin korkeakoulun rahoitusosuus saadaan vastausten tuottamien pisteiden yhteenlasketun määrän perusteella. Käytännössä vastaajien määrä on tärkein yksittäisen korkeakoulun kyselymenestystä määrittävä tekijä.\nTärkeitä signaaleja koulutuksen järjestäjille\nPerusrahoituksen määräytymisen ohella uraseuranta tuottaa tärkeää ja käyttökelpoista informaatiota erityisesti koulutuksen kehittämiselle. Kyselyssä kartoitetaan tutkinnon suorittaneiden koulutuksen ja työelämän vaatimusten vastaavuutta monesta eri näkökulmasta. Tuloksia on koottu Vipunen – korkeakoulujen extranet -palveluun, jossa ne ovat saatavissa sekä numeerisessa että graafisessa muodossa. Tulosten perusteella voidaan arvioida koulutuksen yleistä tasoa sekä erilaisten geneeristen osaamisten kertymistä suhteessa vastaajien kokemiin työelämän vaatimuksiin.\nEsimerkiksi vuosina 2013 ja 2014 tutkinnon suorittaneista vastaajista (yhteensä 16 736 hlöä) 72 % kertoi olevansa ’hieman samaa mieltä’, ’samaa mieltä’ tai ’täysin samaa mieltä’ väitteen ”Tutkinto antoi riittävät valmiudet työelämään” kanssa. Kääntäen 28 % oli enemmän tai vähemmän eri mieltä väitteen kanssa. Tätä voidaan pitää merkittävänä osuutena ja selkeänä signaalina koulutusten järjestäjille pohtia kehittämistarpeita.\nTarkastelua voidaan vielä syventää tutkimalla koulutusalakohtaisia eroja. Kaikkein tyytyväisimpiä (77 % vähintään ’hieman samaa mieltä’) työelämävalmiuksien osalta olivat terveys- ja hyvinvointialojen vastaajat (yhteensä 6 246). Tyytymättömimpiä taas olivat humanististen alojen (62 % vähintään ’hieman samaa mieltä’) ja tietojenkäsittelyn ja tietoliikenteen (65 % vähintään ’hieman samaa mieltä’) vastaajat (yhteensä 1 150 ja 1 027).\nIkkuna työelämän osaamistarpeisiin\nUraseurannan tulosten arvioinnissa on luonnollisesti muistettava tarkasteluväli. Arvioijat ovat valmistuneet viisi vuotta aiemmin ja parhaassakin tapauksessa aloittaneet opintonsa lähes kymmenen vuotta ennen kyselyä. On ilmeistä, että tuona aikana niin opetuksen sisällöt kuin toteutustavatkin ovat kehittyneet, joten aivan suoraa johtopäätöstä vastausten ja nykyisen opetussuunnitelmien tai toteutusten välillä ei voi tehdä. Kyselyn tuloksia voidaan kuitenkin aika suoraviivaisesti hyödyntää pohdittaessa opetussuunnittelun painotuksia tai erityisesti jatkuvan oppimisen tarjontaa. Kertovathan tulokset monelta osin sellaisista työelämän osaamistarpeista, joita peruskoulutus ei ole kyennyt tarjoamaan.\nYksittäisten osaamisten osalta merkittävimmiksi kehittämistä vaativiksi aiheiksi nyt tehdyissä kyselyissä ovat nousseet stressinsietokyky ja sopeutuminen uusiin tilanteisiin, ongelmanratkaisutaidot, organisointi- ja koordinointitaidot sekä vuorovaikutus ja neuvottelutaidot. Kaikkia näitä voitaisiin mitä ilmeisimmin vahvistaa pedagogisilla ratkaisuilla tinkimättä tiedollisista tai taidollisista osaamistavoitteista.\nJyrki Laitinen, vararehtori, OAMK, jyrki.laitinen(at)oamk.fi\nPääkirjoituksen kirjoittaja Jyrki Laitinen toimii Oulun ammattikorkeakoulun vararehtorina. Hän osallistui aktiivisena jäsenenä AMKista uralle!, Latua- ja Töissä -ESR-hankkeiden ohjausryhmään sekä toimii tällä hetkellä AMKista uralle – Uraseurantatiedot käyttöön -ESR-hankkeen ohjausryhmän puheenjohtajana\nPREVIOUS POST Uraseurantatieto käyttöön ja kehittämisen kimmokkeeksi


Julkaistu 25.04.2003 14:53\nAutovahingot lisääntyivät tammi-maaliskuussa, mutta liikennevahinkoja sattui hieman aiempaa vähemmän, ilmoittaa Vakuutusyhtiöiden keskusliitto. Vapaaehtoisen autovakuutuksen piiriin kuuluvia vahinkoilmoituksia on vuoden kolmen ensimmäisen kuukauden aikana tehty 72 684. Autovahinkoja oli yli kymmenen prosenttia enemmän kuin viime vuoden tammi-maaliskuussa. Liikennevahinkoja vakuutusyhtiöille ilmoitettiin tammi-maaliskuussa yhteensä 31 563. Määrä on liki neljä prosenttia pienempi kuin viime vuoden ensimmäisellä neljänneksellä. Mainos (uutinen jatkuu alla)\nTilastokeskuksen poliisilta keräämien ennakkotietojen mukaan tieliikenteessä kuoli vuoden kolmen ensimmäisen kuukauden aikana 69 henkilöä, 17 vähemmän kuin edellisvuoden vastaavana aikana. Maaliskuun tieliikenneonnettomuudet vaativat 24 kuolonuhria eli yhtä monta viime vuoden maaliskuussa. Pysähdy ajoissa -kampanjan ideoijat palkittiinLiikenneturvan vuoden 2002 tiedotuspalkinto on myönnetty Pysähdy ajoissa -tiekampanjan aloitteentekijöille. - Suojateitä käyttävien lasten suojeluun tähtäävä kampanja on rohkaiseva esimerkki siitä, että ruohojuuritasolta lähteneessä toiminnassa on voimaa ja vaikuttavuutta, todetaan palkintoperusteissa. Viime elokuussa ryhmä vanhempia järjesti spontaanin mielenosoituksen Helsingin Huopalahdentiellä tapahtuneen lapsen yliajon jälkeen. Tästä kasvoi maanlaajuinen kampanja liikennevalojen noudattamisen ja paremman liikennekäyttäytymisen puolesta. Kampanjan tavoitteena on lapsen liikkumisen turvaaminen liikenteessä sekä autoilijoiden käyttäytymisen parantaminen etenkin liikennevaloissa. Liikenneturvan tiedotusalan neuvottelukunta haluaa osoittaa palkinnolla arvostusta kampanjan ideoijille. Pysähdy ajoissa -kampanja sai laajat kansalaispiirit ja poikkeuksellisesti myös elinkeinoelämän aktivoitumaan. Kampanjan ansiosta keskustelua liikenneturvallisuudesta käytiin julkisuudessa epätavallisen pitkään ja vilkkaasti. Myös ajaminen päin punaista vähentyi kampanjan aikana. (MTV3-STT)\nPoliisi Unioni perustetaan kesäkuussa


Henkireikä - Laura loves | Lily.fi\n10.4.2011 11:14 laurafree\tLaura loves\nVälillä mietin, miksi helvetissä asun Turussa, kun suurin osa läheisistä ystävistäni asuu Helsingissä.\n(Sitten muistan: koska olen pikkukaupungin tyttö, koska täällä on halpaa, koska täällä on lämmintä, koska täällä on sympaattista, koska täällä on lyhyt matka kaikkialle ja elämän tahti on hiivatisti verkkaisempi.)\nSilti vähintään kerran kuussa on pakko päästä Helsinkiin haistelemaan suurkaupungin (heh) humua, verestämään muistoja ja halimaan noita edellämainittuja ystäviä.\nEilinen tyttökerhoillallinen nautittiin Kitchissä, joka oli minulle uusi tuttavuus. Sijainti Yrjönkadulla (ex-Wayne's Coffeen tilat) on mahtava: ravinteli on miltei pelkkää ikkunaa, tähystellä sopii moneen suuntaan. Ja enempää kaupungin ytimessä tuskin voi olla.\nOlen kuullut Kitchin burgereista sekä hyvää ("ihan hyvii") että huonoa ("kivikova sämpylänkäntty!"). Uskaltauduin silti testaamaan, ja toinenkin seurueestamme. Sämpylä ei tosiaan ollut perushamppisämpylä, vaan suuri ja omatekoisenoloinen, ja se kieltämättä oli paistettu aika rapsakaksi, joten perushampurilaistyyliin tuota kokonaisuutta oli täysin mahdoton syödä. Kahtia jaettuna onnistui. Välissä oli mehukkaan pihvin lisäksi kasviksia, tapenadea, vuohenjuustoa. Lisukkeena patatas bravas, aiolia, suolakurkkuja. Ei elämäni burgeri, mutta ihan kelpo. Kuulosti vähän paremmalta listalla kuin todellisuudesssa, mutta en jäänyt pahalle mielelle. Voi kun muistaisin, mikä luomuviinipullo aterian lomassa kumottiin - en muista.\nJännää on ryhmädynamiikka: nykyään 9 hengen tyttökerhostamme kuudella on lapsi/a, yhdellä lapsipuolia. En vieläkään käsitä koko asiaa. (Ja oisko 80% näistä lapsosista ihan puolihazardeja, mutta kyllä me vaan kiitollisia niistä ollaan.) Niin tai näin, puhe lipsuu nykyään todella sinnikkäästi vauvoihin ja taaperoihin. Käy sääliksi joukon lapsettomia, joita ei varmastikaan kiinnosta kettuakaan, tai ei minua ainakaan kiinnostaisi. (No ei, jos tarkemmin mietin, kyllä minä aikanaan ihan ilolla kuuntelin: lapsiperhejargon oli akkuna johonkin mystiseen toiseen maailmaan. En vieläkään hahmota, että olen pujahtanut vaivihkaa sekaan sinne mystisyyteen.) Onneksi kaikki perheellisetkin osaavat ohjata keskustelua säännöllisesti pois kakaroista, mutta jotenkin se mopo alkaa taas lähteä käsistä seuraavan viiden minuutin sisällä. Vaan minkäs teet.\nIloisena Tuhkimona olin jo keskiyöllä painamassa päätä tyynyyn omassa sängyssä. Neljä tuntia junassa istumista, kolme tuntia perillä - mikä järjetön yhtälö, ja silti täysin sen arvoinen.


Ajoharjoittelu - nojapyöräfoorumi.fi\nViestiKirjoittaja Skyliner68 » 11 Maalis 2017, 21:41\nLaitoin tämmöisen ketjun,jossa vaikka vinkkejä ja omia kokemuksia/kommelluksia voisi jakaa.\nNyt tänään hain Vilijamin Flevotriken matkahuollosta,sen verrän jäistäpöperöä tiellä etten arvannut vielä tiellä ajaa.\n100m pätkä kuivahkoa hiekkatietä jossa kokeilin polkea\nNiin kyllä veteli puolelta toiselle aika kivasti,huomasin myös että rullaaminen polkematta sujuu helpommin niin siinä voi harjoittaa tasapainoilua hieman mutkitellen.\nUskaltaisikohan hommata lukkopolkimet tai ovatko ne vielä turhat tai vaaralliset,ennen kuin aivot oppii flevon perusasiat.\nViestiKirjoittaja jviirret » 11 Maalis 2017, 21:55\nJos eka päivänä onnistuu noin hyvin ni voi jo lukkopolkimia ja -kenkiä laittaa tilaukseen\nViestiKirjoittaja jooseha » 11 Maalis 2017, 22:02\nYksi asia kerrallaan. Ei siinä montaa päivää kuitenkaan mene että homma sujuu ilman erikseen yrittämistä ja silloin lukot mukaan harjoitteluun.\nViestiKirjoittaja juuva » 11 Maalis 2017, 22:15\nItse en oikein ilman lukkoja tykkää ajaa nojapyörällä. Ensimäinen nojapyörä minulla oli flevo racer jolla muutamien päivien ajelun jälkeen otin lukot käyttöön. Vaaralliset ne tuskin itsessään ovat, irroittamista ei ainakaan spd:llä tarvitse pelätä - ehkä jopa ennemmin itsestään irtoamista. Kolmipyöräisellä liikkeelle lähtö lieneen myös melko helppoa, toisen lukon kiinnittäminen helpottaa sitä vielä antamalla mahdollisuuden pyörittää yhdellä jalalla.\nKaksipyöräisenä racer tuntuu rullausta paremmin olevan hallinnassa silloin kun polkee ja on riittävästi vastusta pitämässä keulan linjassaan. Myös retkivarustus tekee siitä tasapainoisemman. Ehkäpä vielä on vaan liian vähän kilometrejä vielä takana..\nViestiKirjoittaja Skyliner68 » 12 Maalis 2017, 21:37\nNyt sitten tempasin Vilijamin flevotrikella ensimmäisen kilometrini,enään 999km jäljellä niin sitten pitäisi olla hanskassa flevolla ajo. .Tien päässä kun yritin kääntyä takaisin päin,niin ilmeisesti yritin liian tiukkaa käännöstä.Kuskin kantti loppu kesken ja stoppi tuli,Vilijami osaa varmaan kertoa kuinka tiukan käännöksen tällä pystyy periaatteessa tekemään kun on prokuski flevolla .Muuten oli kyllä suhteellisen helppoa ajo ei enään vedellyt puolelta toiselle polkiessa,ainoastaan vielä tiellä ollut sohjo haittasi ja piti hieman pujotella.\nViestiKirjoittaja PW » 12 Maalis 2017, 21:54\nEi omaa kokemusta mutt oon erään kuullu kehuvan, ett Flevolla pystyy ajamaan parkkiruudussa kaheksikkoa\nViestiKirjoittaja Skyliner68 » 12 Maalis 2017, 22:02\nViestiKirjoittaja jviirret » 12 Maalis 2017, 22:07\nYoutubessa on paljo flevo videoita https://www.youtube.com/watch?v=u1qy-8-ccuc\nViestiKirjoittaja Vilijami » 12 Maalis 2017, 22:12\nSkyliner68 kirjoitti: Vilijami osaa varmaan kertoa kuinka tiukan käännöksen tällä pystyy periaatteessa tekemään kun on prokuski flevolla\nUnohdin sanoa, että tiukassa mutkassa pitää nojata ulkokurvin puolelle aika voimakkaasti. Silloin pystyy kääntymään parkkiruudussa\nViestiKirjoittaja Vilijami » 12 Maalis 2017, 22:28\nSitten kun alkaa sujua, niin harjoittelet ilman käsiä liikkeellelähdön ja pysähtymisen\nViestiKirjoittaja irakas » 12 Maalis 2017, 22:29\nItse olen nähnyt, kun Ängeslevän Tapsan poika Viljami ajoi Flevolla parkkiruudussa kahdeksikkoa.\nViestiKirjoittaja vaaka » 13 Maalis 2017, 14:00\nKatse kauas horisonttiin pyörä pystyssä terävä polkaisu on kiinteärunkoisen lähtövinkki. Aluksi alamäki tai molemmin jaloin vauhtia juoksu auttaa myös. Ihan pienimmillä nopeuksilla ei kannata kaarteita harjoitella, kun meno on vakaampaa vauhdissa. Iso tila auttaa ja aluksi kallistaen ohjaus pienistä suurempiin kulmiin, sitten pienillä muutoksilla Flevolla etupuolen kääntö, sitten kallistus ja kääntö jne.\nRe: RE: Re: Ajoharjoittelu\nViestiKirjoittaja jviirret » 15 Maalis 2017, 15:09\nvaaka kirjoitti: Katse kauas horisonttiin .\nSama ohje oli yksipyöräilyyn ja hidasti mun oppimista viikolla\nOikea ohje on että katse samalle korkeudelle kuin kävellessä.\nViestiKirjoittaja vaaka » 15 Maalis 2017, 16:06\nMinulla on kävellessä katse kauas horisontissa. Samalla korkeudella kuin silmät. Sama auttaa minua startatessa.\nKiinnostavaa kyllä Guinness suosittaa oluensa juomista seisten kyynärpää suun korkeudella katse kauas eteen horisonttiin, jos seinää ei ole edessä. Kokeilin ohjeen nähtyäni tätä ja maistui paremmalle. Go figure.\nMinulla alle vaakatasoon tai yli katsominen vaikeuttaa tasapainoilua, johtunee korvan nesteiden siirtymisestä tasapainoelimessä. Tai ympäristössä.\nViestiKirjoittaja Mahe » 15 Maalis 2017, 19:35\nEli tiukasti kännykän ruutuun?


I love me - tyylin, hyvän olon ja itsestä huolehtimisen tapahtumakokonaisuus järjestetään 20.–22.10.2017 Messukeskuksessa Helsingissä. - BusinessFM\nI love me -tapahtuma vuonna 2016 / Kuva: Messukeskus\nI love me -messut järjestetään Messukeskuksessa Helsingissä 20.–22.10.2017. Tapahtuman kymmenen ohjelma-aluetta tarjoavat yhteensä satoja kiinnostavia luentoja, demoja, harjoituksia, näytöksiä ja kisoja, joista voi ammentaa inspiraatiota omaan elämäänsä. Ohjelma juhlistaa myös satavuotiasta Suomea ja esittelee syksyn trendit.\nI love me -tapahtuma tarjoaa välineitä kokonaisvaltaiseen hyvinvointiin. Fyysisen terveyden huoltamiseen ja ylläpitämiseen esitellään erilaisia liikuntalajeja trampoliinihypyistä joogaan. Lisäksi puhutaan ravinnosta, rentoutumisesta ja levosta sekä teknologian mahdollisuuksista terveyden edistämisessä. Henkisen hyvinvoinnin puolella aiheina ovat mm. rohkeus, unelmat ja stressi; lisäksi messuilla hoidetaan parisuhdetta, opetellaan myötätuntoa ja tunnistetaan tunnelukkoja.\nSuomen suurimmat muotinäytökset ovat I love me -messujen sykähdyttävintä sisältöä ja niissä esitellään pukeutumisen uudet tuulet. Trendien aallonharjalla ratsastetaan myös hiusnäytöksissä sekä lukuisissa luennoissa. Niissä nostetaan esiin sekä modernit pukeutumistyylit että syksyn ja pikkujoulukauden ajankohtaiset hius- ja meikkitrendit.


Maduzi Bangkok, hotellisi Thaimaa. Tarjouksella rajattu aika!\n« Takaisin Maduzi\nKatso lisää kuvia Tarkista hotellin Maduzi hinta ja varaustilanne: Saapuminen :\nMaduzi - Kuvaus\nLuksus-tyylinen Maduzi-hotelli onLue lisää\nvarustettu kaikilla mukavuuksilla, joihin kuuluvat esimerkiksi: Ravintola, Huonepalvelu, Baari, 24h vastaanotto, sanomalehdet, Savuttomat huoneet, Pesula, Ilmainen pysäköinti, Televisio, Ilmastointi.Keskus-Bangkok on helposti saavutettavissasi, sillä matka vie autolla vain 11 minuuttia. Osoitteessa Ratchadaphisek sijaitseva hotelli on ihanteellinen tukikohta, kun haluat nauttia kaikista kaupungin antimista, viivyitpä sitten vain muutaman päivän tai kauemmin. Hotelli tarjoaa käyttöösi laajakaista-Internetin.Puutarha on mukava lisä hotellin palveluihin. Kun haluat rentoutua, hotellin kuntosali on käytössäsi.Matka lentokentälle (Bangkok) kestää autolla noin 43 minuuttia (etäisyys lentokentästä on 21 km ).Muuta hyödyllistä tietoa:Hotellissa on ilmainen pysäköinti.\nMaduzi: mukavuudet ja palvelut\nEtäisyys keskustasta autolla on 11 minuuttia, ja hotellin sijainti on 9/1 (The alley of Soi Sukhumvit 16), Ratchadaphisek Road, kaakkois-Bangkok, mikä sopii loistavasti kaupungin ja sen ympäristön tut\nHotellin sijaintina on 38 Sukhumvit Soi 16, Sukhumvit Road, Klongtoey, kaakkois-Bangkok. Matka autolla kaupungin keskustaan vie vain 11 minuuttia.Hotelli (Bangkok) on luksus-tyylinen ja tasoltaan se k\nHotelli (Bang Rak) on luksus-tyylinen ja tasoltaan se kuuluu neljä tähteä-kategoriaan. Hotelli tarjoaa erilaisia palveluja, joihin kuuluvat mm. n.a..Etäisyys keskustasta autolla on 7 minuuttia, ja hot\nPark Plaza Sukhumvit (Bang Rak) tarjoaa kaikki ne palvelut, joita voi odottaa tässä kaupungissa sijaitsevalta neljä tähteä-kategorian hotellilta - mm. Ravintola, Huonepalvelu, Baari, 24h vastaanotto,\nHotellin sijaintina on 8/16 Soi Sammitr (Opposite Exchange Tower & Sukhumvit 16) , Ratchadapisek Rd. , Klongtoey , itä-Bang Rak. Matka autolla kaupungin keskustaan vie vain 7 minuuttia.Room@Bangkok Be\nEtäisyys keskustasta autolla on 11 minuuttia, ja hotellin sijainti on 8/16 Soi Sammitr (near Asoke BTS Station), Ratchadapisek Road, kaakkois-Bangkok, mikä sopii loistavasti kaupungin ja sen ympäristö\nLuksus-tyylinen Column Bangkok-hotelli on varustettu kaikilla mukavuuksilla, joihin kuuluvat esimerkiksi: Ravintola, Huonepalvelu, Baari, sanomalehdet, Savuttomat huoneet, Pesula, Televisio, Ilmastoin\nKolme tähteä -kategoriaan kuuluvan design-tyylisen hotellin sijaintina on Bang Rak. Hotelli tarjoaa käyttöösi useita eri palveluja, joihin kuuluvat mm. Huonepalvelu . Hotellin sijaintina on 390/35-36\nHotelli (Bangkok) on luksus-tyylinen ja tasoltaan se kuuluu neljä tähteä-kategoriaan. Hotelli tarjoaa erilaisia palveluja, joihin kuuluvat mm. n.a..Hotellin sijaintina on 180 Soi Sukhumvit 16, kaakkoi\nTarkista hotellin Maduzi hinta ja varaustilanne: Saapuminen :


Digitalisaatio muuttaa vesihuollon suunnittelua - Ramboll Finland Oy\nSuomi Media Digitalisaatio muuttaa vesihuollon suunnittelua\nDigitalisaatio muuttaa vesihuollon suunnittelua\n19 huhtikuuta 2017\nDigitalisaation mahdollisuuksia voidaan hyödyntää ennakkoluulottomasti kehitettäessä tulevaisuuden tarpeisiin vastaavaa vesihuoltoa.\nKoko yhteiskuntaa läpileikkaava digitalisaatio muuttaa vesihuollon suunnittelua, toteuttamista ja operointia saatavilla olevan tiedon lisääntyessä. Strategisessa pitkän tähtäimen suunnittelussa korostuvat alati kasvava avoimen tiedon saatavuus sekä tietojärjestelmien yhteensopivuus ja niiden hyödyntäminen alueellisten muutostrendien havaitsemisessa ja kehityksen ennakoinnissa.\nRamboll selvitti yhdessä Helsingin seudun ympäristöpalvelut -kuntayhtymä HSY:n kanssa, miten investointien esisuunnittelua voitaisiin kehittää digitalisaation näkökulmasta. Selvitys oli osa HSY:n ÄlykäsVesi-hanketta, joka on osin Tekesin rahoittama.\nTietomallipohjainen suunnittelu mahdollistaa tiedon ja investoinnin kokonaisvaltaisen hallinnan.\n- Mallipohjaisella suunnittelulla voidaan varmistaa lähtötietojen säilyminen ja käytettävyys tulevaisuudessa esimerkiksi viemällä toteutuneet suunnitelmat kaupunkimalliin. Tampereen keskuspuhdistamon laitossuunnittelun sekä Blominmäen puhdistamon esisuunnittelun toteutimme Rambollilla tietomallipohjaisesti, kertoo projektipäällikkö Suvi Virta.\nDigitalisaatiota edistetään useilla toimialoilla sekä julkisella että yksityisellä sektorilla. Uusia menetelmiä ja käytäntöjä voidaan hyödyntää ennakkoluulottomasti kehitettäessä tulevaisuuden tarpeisiin vastaavaa vesihuoltoa. Esineiden internetin (IoT) vaikutus tiedonsiirtoon ja antureiden akunkestoon tulee lisäämään reaaliaikaisen mittausdatan määrää ja avaa mahdollisuuksia muun muassa prosessien ja verkostojen hallinnan kehittämiseen. Lisätyn todellisuuden avulla voidaan tietomallipohjaista suunnitelmaa tarkastella paikan päällä ja havaita rakentamisvaiheen mahdollisia haasteita sekä havainnoida miltä suunnitelma toteutuessaan näyttää.